Josua 18 (BCN) - Bible Society\nJosua 18 BCND\nRhannu Gweddill y Tir\n1Daeth holl gynulliad Israel at ei gilydd i Seilo, a gosod yno babell y cyfarfod. Yr oedd y wlad wedi ei darostwng o'u blaen, 2ond yr oedd ar ôl ymysg yr Israeliaid saith llwyth heb ddosrannu eu hetifeddiaeth. 3Dywedodd Josua wrth yr Israeliaid, “Am ba hyd yr ydych am esgeuluso mynd i feddiannu'r tir a roddodd ARGLWYDD Dduw eich hynafiaid ichwi? 4Dewiswch dri dyn o bob llwyth, imi eu hanfon allan i gerdded y wlad a gwneud rhestrau ar gyfer ei hetifeddu, ac yna dod yn ôl ataf. 5Y maent i'w rhannu'n saith rhan; y mae Jwda i gadw ei derfyn yn y de, a thŷ Joseff ei derfyn yn y gogledd. 6Ac wedi ichwi ddosbarthu'r tir yn saith rhan, dewch â'r rhestrau ataf fi i'r fan hon, er mwyn imi fwrw coelbren drosoch yma gerbron yr ARGLWYDD ein Duw. 7Ni fydd rhan i'r Lefiaid yn eich mysg, oherwydd offeiriadaeth yr ARGLWYDD yw eu hetifeddiaeth hwy; a hefyd y mae Gad a Reuben a hanner llwyth Manasse wedi cael eu hetifeddiaeth i'r dwyrain o'r Iorddonen o law Moses gwas yr ARGLWYDD.” 8Pan oedd y dynion yn cychwyn ar eu taith i restru'r tir, gorchmynnodd Josua iddynt, “Ewch i fyny ac i lawr y wlad, a rhestrwch hi; yna dewch yn ôl ataf fi, ac fe fwriaf goelbren drosoch gerbron yr ARGLWYDD yma yn Seilo.” 9Aeth y dynion, a cherdded y wlad a'i rhestru mewn llyfr, yn saith rhan, fesul trefi; yna daethant yn ôl at Josua yng ngwersyll Seilo. 10Bwriodd Josua goelbren drostynt gerbron yr ARGLWYDD yn Seilo, a rhannu'r tir i'r Israeliaid, cyfran i bob un.\nRhandir Llwyth Benjamin\n11Pan ddisgynnodd coelbren llwyth Benjamin yn ôl eu tylwythau, cawsant diriogaeth rhwng Jwda a thylwyth Joseff. 12I'r gogledd âi'r terfyn o'r Iorddonen i fyny heibio i lechwedd gogleddol Jericho, a thua'r gorllewin, i'r mynydd-dir, nes cyrraedd anialwch Beth-afen. 13Croesai'r terfyn oddi yno i Lus, ac i'r de ar hyd llechwedd Lus, sef Bethel, ac yna i lawr at Ataroth-adar ar y mynydd i'r de o Beth-horon Isaf. 14Yr oedd y terfyn yn newid ei gyfeiriad ar yr ochr orllewinol, ac yn troi tua'r de o'r mynydd sy'n wynebu Beth-horon, ac ymlaen nes cyrraedd Ciriath-baal, sef Ciriath-jearim, tref yn perthyn i Jwda. Dyma'r ochr orllewinol. 15Yr oedd ochr ddeheuol y terfyn yn mynd o gwr Ciriath-jearim tua'r gorllewin, hyd at ffynnon dyfroedd Nefftoa. 16Yna âi'r terfyn i lawr at gwr y mynydd sy'n wynebu dyffryn Ben-hinnom, i'r gogledd o ddyffryn Reffaim; wedi hynny, i lawr dyffryn Hinnom i'r de o lechwedd y Jebusiaid at En-rogel. 17Wedi troi tua'r gogledd, âi i En-semes ac ymlaen i Geliloth, gyferbyn â rhiw Adummim, ac i lawr at faen Bohan fab Reuben, 18cyn croesi ochr ogleddol y llechwedd sy'n wynebu'r Araba, a mynd i lawr yno. 19Yna âi'r terfyn ar hyd ochr ogleddol llechwedd Beth-hogla, nes cyrraedd cilfach ogleddol y Môr Marw ac aber yr Iorddonen. Hwn yw'r terfyn deheuol. 20Yr Iorddonen yw'r terfyn ar yr ochr ddwyreiniol. Dyma etifeddiaeth Benjamin yn ôl eu tylwythau, a'i therfynau o amgylch. 21Y trefi sy'n perthyn i lwyth Benjamin, yn ôl eu tylwythau, yw: Jericho, Beth-hogla, Emec-cesis, 22Beth-araba, Semaraim, Bethel, 23Afim, Para, Offra, 24Ceffar Haammonai, Offni a Geba: deuddeg o drefi a'u pentrefi.\n25Gibeon, Rama, Beeroth, 26Mispe, Ceffira, Mosa, 27Recem, Irpeel, Tarala, 28Sela, Eleff, Jebusi (sef Jerwsalem), Gibea a Ciriath: pedair ar ddeg o drefi a'u pentrefi. Dyma etifeddiaeth Benjamin yn ôl eu tylwythau.


Y Salmau 44 (BNET) - Bible Society\nY Salmau 44 BNET\nGweddi ar i Dduw wneud rhywbeth i helpu\nIʼr arweinydd cerdd: Mascîl gan Feibion Cora.\n1Dŷn ni wedi clywed, O Dduw,\nac maeʼn hynafiaid wedi dweud wrthon ni\nbeth wnest ti yn eu dyddiau nhw,\n2Gyda dy nerth symudaist genhedloedd,\na rhoi ein hynafiaid yn y tir yn eu lle.\nGwnaethost niwed iʼr bobl oedd yn byw yno,\na gollwng ein hynafiaid ni yn rhydd.\n3Nid eu cleddyf roddodd y tir iddyn nhw;\nwnaethon nhw ddim ennill y frwydr yn eu nerth eu hunain.\nNa! Dy nerth di, dy allu di,\ndy ffafr di tuag atyn nhw wnaeth y cwbl!\nRoeddet ti oʼu plaid nhw.\n4Ti ydy fy mrenin i, O Dduw,\nyr un syʼn rhoiʼr fuddugoliaeth i bobl Jacob!\n5Ti syʼn ein galluogi ni i yrruʼn gelynion i ffwrdd.\nGyda dy nerth di dŷn niʼn sathruʼr rhai syʼn ein herbyn.\n6Dw i ddim yn dibynnu ar fy mwa,\nac nid cleddyf syʼn rhoiʼr fuddugoliaeth i mi.\n7Ti syʼn rhoiʼr fuddugoliaeth dros y gelyn.\nTi syʼn codi cywilydd ar y rhai syʼn ein casáu ni.\n8Duw ydyʼr un i frolio amdano bob amser.\nDw i am foli ei enwʼn ddi-baid.\n9Ond bellach rwyt ti wediʼn gwrthod ni,\naʼn cywilyddio ni!\nTi ddim yn mynd allan gydaʼn byddin ni.\n10Tiʼn gwneud i ni ffoi oddi wrth ein gelynion.\nMaeʼn gelynion wedi cymryd popeth oddi arnon ni.\n11Rwyt wediʼn rhoi fel defaid iʼw lladd aʼu bwyta.\nRwyt wediʼn chwalu ni drwyʼr gwledydd.\n12Rwyt wedi gwerthu dy bobl am y nesa peth i ddim,\nwnest ti ddim gofyn pris uchel amdanyn nhw.\n13Rwyt wediʼn dwrdio ni o flaen ein cymdogion.\nDŷn niʼn destun sbort i bawb oʼn cwmpas.\n14Maeʼr cenhedloedd i gyd yn ein gwawdio ni,\npobl estron yn gwneud hwyl am ein pennau ni.\n15Does gen i ddim mymryn o urddas ar ôl.\nDw iʼn teimlo dim byd ond cywilydd\n16o flaen y gelyn dialgar\nsyʼn gwawdio ac yn bychanu.\n17Mae hyn i gyd wedi digwydd i ni,\ner na wnaethon ni dy wrthod di\nna thorri amodau ein hymrwymiad i ti.\n18Dŷn ni ddim wedi bod yn anffyddlon i ti,\nnac wedi crwydro oddi ar dy lwybrau di.\n19Ac eto rwyt ti wediʼn sathru ni,\naʼn gadael ni fel adfail lle maeʼr siacaliaid yn byw.\nRwyt wediʼn gorchuddio ni gyda thywyllwch dudew.\n20Petaen ni wedi anghofio enw Duw\nac estyn ein dwylo mewn gweddi at ryw dduw arall,\n21oni fyddai Duw wedi gweld hynny?\nMae eʼn gwybod beth syʼn mynd drwyʼn meddyliau ni.\n22Oʼth achos di dŷn niʼn wynebu marwolaeth drwyʼr amser,\ndŷn ni fel defaid ar eu ffordd iʼr lladd-dy.\n23Symud! O ARGLWYDD, pam wyt tiʼn cysgu?\nDeffra! Paid gwrthod ni am byth!\n24Pam wyt tiʼn edrych i ffwrdd,\nac yn cymryd dim sylw\noʼr ffordd dŷn niʼn cael ein cam-drin aʼn gorthrymu?\n25Dŷn niʼn gorwedd ar ein hwynebau yn y llwch,\nac yn methu codi oddi ar lawr.\n26Tyrd, helpa ni!\nDangos dy ofal ffyddlon, a gollwng niʼn rhydd.


Blaenau Gwent CBC: Hysbysiad Preifatrwydd\nCyngor>Diogelu Data a Rhyddid Gwybodaeth> Hysbysiad Preifatrwydd\nBeth sy'n digwydd i wybodaeth a gaiff ei chadw amdanoch? Eich hawliau a'n hoblygiadau i chi.\nSut y defnyddiwn wybodaeth bersonol\nMae'r ddogfen hon yn esbonio sut mae Cyngor Bwrdeistref Sirol Blaenau Gwent (CBSBG) yn cael, dal, defnyddio a datgelu gwybodaeth am bobl (eu data personol) y camau a gymerwn i sicrhau y caiff ei diogelu a hefyd yn disgrifio'r hawliau sydd gan unigolion yng nghyswllt eu data personol a gaiff ei drafod gan CBSBG.\nCaiff defnydd a datgeliad data personol ei lywodraethu gan Ddeddf Diogelu Data 2018 ('y Ddeddf'). Mae Cyngor Bwrdeistref Sirol Blaenau Gwent wedi cofrestru gyda Swyddfa'r Comisiynydd Gwybodaeth fel y 'rheolydd data' ar gyfer dibenion y Ddeddf. Oherwydd hynny mae'n rheidrwydd ar CBSBG i sicrhau ei fod yn trin pob data personol yn unol â'r Ddeddf.\nMae CBSBG yn cymryd y cyfrifoldeb hwnnw o ddifrif calon ac mae'n ofalus iawn i sicrhau y caiff data personol ei drin mewn modd priodol er mwyn sicrhau a chadw ymddiriedaeth a hyder unigolion yn y Cyngor,\n1.\tPam ydym ni'n trin data personol?\nMae CBSBG yn prosesu gwybodaeth bersonol i'w alluogi i ddarparu amrywiaeth o wasanaethau cyhoeddus i bobl a busnesau lleol sy'n cynnwys:\nCadw ein cyfrifon a'n cofnodion ein hunain\nCefnogi a rheoli ein gweithwyr cyflogedig\nHyrwyddo'r gwasanaethau y mae'r Cyngor yn eu darparu\nMarchnata twristiaeth leol\n2.\tPa fath/dosbarthiadau o ddata personol ydyn ni'n ei drin?\nEr mwyn cyflawni'r dibenion a ddisgrifir yn adran 1 uchod, gall CBSBG gael, defnyddio a datgelu data personol yn cynnwys y dilynol:\nFfordd o fyw ac amgylchiadau cyfreithiol\nLluniau, ymddangosiad personol ac ymddygiad\nCredo grefyddol neu gredo arall o natur tebyg\nTrafodion troseddol, canlyniadau a dedfrydau\nDim ond y data personol priodol sydd ei angen i gyflawni diben neu ddibenion neilltuol y bydd CBSBG yn eu defnyddio. Gallai data personol fod yn wybodaeth a gaiff ei chadw ar gyfrifiadur, mewn cofnod bapur h.y. ffeil, fel lluniau ond gall hefyd gynnwys mathau eraill o wybodaeth a gaiff ei chadw yn electronig e.e. lluniau CCTV.\n3.\tAm bwy y prosesir gwybodaeth?\nEr mwyn cyflawni'r dibenion a ddisgrifir dan adran 1 uchod, gall CBSBG gael, defnyddio a datgelu data personol am y dilynol:\nStaff, pobl a gontractiwyd i ddarparu gwasanaeth\nRhai sy'n derbyn budd-daliadau\nTroseddwyr a throseddwyr honedig\nMasnachwyr ac eraill a gaiff eu harchwilio\nPobl a ddangosir mewn lluniau CCTV\n4.\tO ble ydyn ni'n cael data personol?\nEr mwyn cyflawni'r dibenion a ddisgrifir dan adran 1 uchod, gall CBSBG gael data personol o amrywiaeth eang o ffynonellau, yn cynnwys y dilynol:\nMudiadau sector gwirfoddol;\nSefydliadau a gymeradwywyd a phobl yn gweithio gyda'r Cyngor;\nLlywodraeth ganolog, asiantaethau llywodraeth ac adrannau;\nPerthnasau, gwarcheidwaid neu bobl eraill yn gysylltiedig gyda'r unigolyn;\nCyflogwyr cyfredol, cyflogwyr blaenorol a darpar gyflogwyr yr unigolyn;\nCynghorwyr neu ymarferwyr gofal iechyd, cymdeithasol a llesiant;\nGweithwyr cyflogedig ac asiantau CBSBG;\nPobl yn gwneud ymholiad neu gŵyn;\nAsiantaethau cyfeirnod credyd;\nTrafodwyr hawliadau allanol;\nYmgynghorwyr meddygol a meddygon teulu;\nSefydliadau arolwg ac ymchwil;\nCyrff masnach, cymdeithasau chyflogwyr a chyrff proffesiynol;\nMudiadau gwirfoddol ac elusennol;\nOmbwdsmyn ac awdurdodau rheoleiddio;\nProseswyr data yn gweithio ar ran CBSBG;\nHybiau Rhannu Aml-asiantaeth Diogelu'r Cyhoedd;\nGwybodaeth sydd ar gael yn agored ar y rhyngrwyd;\nCamerâu corff a wisgir gan swyddogion;\nGall CBSBG hefyd gael data personol o ffynonellau eraill fel ei systemau CCTV neu ohebiaeth ei hun.\n5.\tSut ydyn ni'n trin data personol?\nEr mwyn cyflawni'r dibenion a ddisgrifir yn adran 1, bydd CBSBG yn trin data personol yn unol â'r Ddeddf. Yn neilltuol, byddwn yn sicrhau y caiff data personol ei drin yn deg ac yn gyfreithlon gyda chyfiawnhad priodol. Byddwn yn ymdrechu i sicrhau fod unrhyw ddata personol a ddefnyddir gennym neu ar ein rhan o'r ansawdd uchaf yn nhermau cywirdeb, perthnasedd, digonolrwydd a pheidio bod yn ormodol, y caiff ei gadw mor gyfredol ac sydd modd, y caiff ei ddiogelu mewn modd priodol, ac y caiff ei adolygu, ei gadw a'i ddinistrio'n ddiogel pan nad oes ei angen mwyach.\n6.\tSut ydyn ni'n gwarchod data personol?\nMae CBSBG yn cymryd sicrwydd pob data personol dan ein rheolaeth yn ddifrifol iawn. Byddwn yn sicrhau bod mesurau polisi, hyfforddiant, technegol a gweithdrefnol yn eu lle, yn cynnwys archwiliad a monitro integriti, i ddiogelu ein systemau gwybodaeth â llaw ac electronig rhag colli a chamddefnyddio data, a dim ond caniatáu mynediad iddynt pan fo rheswm dilys dros wneud hynny, ac yna dan ganllawiau llym am ba ddefnydd y gellir ei wneud o unrhyw ddata personol a gedwir ynddynt. Caiff y gweithdrefnau hyn eu rheoli a'u gwella'n barhaus i sicrhau diogelwch cyfredol.\n7.\tI bwy ydyn ni'n datgelu data personol?\nWeithiau mae angen i ni rannu gwybodaeth gyda'r unigolion yr ydym yn prosesu gwybodaeth amdanynt a sefydliadau eraill. Lle mae angen hyn mae'n ofynnol i ni gydymffurfio gyda phob agwedd o'r Ddeddf. Mae disgrifiad yn dilyn o'r mathau o sefydliadau y gall fod angen i rannu peth o'r wybodaeth bersonol yr ydym yn ei phrosesu gyda nhw am un neu fwy o resymau:\nPerthnasau, cymdeithion neu gynrychiolwyr y person yr ydym yn prosesu ei ddata personol\nSefydliadau gofal iechyd, cymdeithasol a llesiant\nOmbwdsmyn a gwasanaethau rheoleiddiol arall\nAsiantaethau cyfeirnod credyd\nMyfyrwyr a disgyblion yn cynnwys eu perthnasau, gwarcheidwaid, gofalwyr neu gynrychiolwyr\nAsiantaethau partner, sefydliadau cymeradwy ac unigolion yn gweithio gyda'r heddlu\nSwyddogion gofal iechyd\nCyflogwyr cyfredol, cyflogwyr blaenorol a darpar gyflogwyr a chyrff arholi\nAwdurdodau gorfodi'r gyfraith ac erlyn\nHawlwyr hawlio allanol\nBrocwyr Yswiriant ac Yswirwyr\nGall weithiau fod angen i'r Cyngor drosglwyddo gwybodaeth bersonol dramor. Pan fo angen hyn, gall gwybodaeth gael ei throsglwyddo i wledydd neu diriogaethau ym mhob rhan o'r byd. Bydd unrhyw drosglwyddo a wneir yn cydymffurfio'n llawn â phob agwedd o'r Ddeddf.\n8.\tBeth yw eich hawliau yng nghyswllt eich data personol a gaiff ei drin gan CBSBG?\nMae gan unigolion wahanol hawliau dan y Ddeddf.\nGallwch gael copi, yn amodol ar eithriadau, o'ch data personol a gaiff ei gadw gan y Cyngor. Caiff y broses gais ei chadarnhau ar wefan y Cyngor.\nDan y Ddeddf mae gennych hawl i gael cadarnhad os yw'r Cyngor yn prosesu data yn ymwneud â chi ai peidio. Lle mae hynny'n digwydd, mae gennych hawl i'r wybodaeth ddilynol yn amodol ar eithriadau:\nY dibenion a'r sail gyfreithiol ar gyfer y prosesu\nY categorïau data personol cysylltiedig.\nY derbynwyr y datgelwyd y data personol iddynt.\nY cyfnod y rhagwelir y caiff y data personol ei gadw\nCyfathrebu'r data personol sy'n cael ei brosesu ac unrhyw wybodaeth sydd ar gael am ei darddiad\n*Dylid nodi fod 'prosesu' yn golygu gweithredu set o gamau ar ddata personol megis casglu, cofnodi, trefnu, strwythuro, storio, addasu, newid, dileu, cyfyngu, adalw.\nGall fod angen tystiolaeth o bwy ydych ac unrhyw wybodaeth arall sydd ei hangen i ganfod yr wybodaeth cyn y gall y Cyngor gydymffurfio â'ch cais.\nDylid gwneud unrhyw gais am yr wybodaeth uchod drwy ysgrifennu at y Swyddog Diogelu Data a bydd y Cyngor yn ymateb o fewn un mis.\nGallwch ofyn i'r Cyngor unioni data personol anghywir yn ymwneud â chi. Os yw'r data'n anghywir oherwydd ei fod yn anghyflawn, mae'n rhaid i'r Cyngor ei gwblhau os ydych yn gofyn iddynt am wneud hynny. Dylid gwneud cais ysgrifenedig i'r Swyddog Diogelu Data ac anfonir ymateb o fewn un mis.\nDileu neu gyfyngu data personol\nGallwch ofyn i'r Cyngor ddileu eich data neu gyfyngu unrhyw brosesu ar eich data, gydag eithriadau.\nDylid gwneud pob cais i'r Swyddog Diogelu Data. Bydd y Cyngor wedyn yn eich hysbysu os y cytunwyd i'r cais ac os y cafodd ei wrthod, y rhesymau dros ei wrthod.\nHawl i beidio bod yn wrthrych gwneud penderfyniadau awtomatig\nDan y Ddeddf mae gennych yr hawl, gydag eithriadau, i beidio bod yn wrthrych penderfyniad pan mae'n seiliedig ar brosesu awtomatig ac mae'n cael effaith gyfreithiol neu effaith sylweddol debyg arnoch. Mae gennych hawl i fynegi eich safbwynt a chael esboniad gan y Cyngor ar ei benderfyniad a'i herio.\nFodd bynnag, dylid nodi nad yw'r hawl hwn yn weithredol i bob penderfyniad gan fod eithriadau, er enghraifft awdurdodiad gan y gyfraith, perfformiad contract yr ydych yn barti iddo.\n9.\tPa mor hir mae CBSBG yn cadw data personol?\nMae CBSBG yn cadw data personol cyhyd ag sydd angen ar gyfer diben neu ddibenion neilltuol y caiff ei gadw ar eu cyfer yn unol â Pholisi Cadw y Cyngor.\n10.\tCysylltu â ni\nGall unrhyw unigolyn sydd â phryderon am y ffordd mae CBSBG yn trin eu data personol gysylltu â'r Swyddog Diogelu Data yn y Cyngor fel islaw:\nCyngor Bwrdeistref Sirol Blaenau Gwent, Cydymffurfiaeth Cyfreithiol a Chorfforaethol, Swyddfeydd Cyffredinol, Glynebwy, NP23 6DN.\nFfôn 01495 311556\nGallwch hefyd godi pryderon gyda Chomisiynydd Gwybodaeth Cymru. Gellir cysylltu â'r Comisiynydd Gwybodaeth yn:\nSwyddfa Comisiynydd Gwybodaeth - Cymru\nFfôn: 02920 678400\tFfacs: 02920 678399\nE-bost: wales@ico.org.uk\tGwefan: https://ico.org.uk/\nHysbysiad Preifatrwydd - Gwasanaethau Cymdeithasol\nHysbysiad Preifatrwydd - Addysg\nHysbysiad Preifatrwydd - Adnoddau\nHysbysiad Preifatrwydd - Adfywio a Gwasanaethau Cymunedol\nHysbysiad Preifatrwydd - Gwasanaethau Corfforaethol\nHysbysiad Preifatrwydd - 3ydd Parti\nHysbysiad Preifatrwydd - Darparu gwasanaeth\nHysbysiad Preifatrwydd - Trwyddedu


Ysgol Gymraeg Bro Morgannwg - Cwricwlwm Cyfnod Sylfaen\n“Y cwricwlwm statudol ar gyfer pob plentyn tair i saith oed yng Nghymru, a gafodd ei gyflwyno ym mis Medi 2010, yw’r Cyfnod Sylfaen. Mae’n annog plant i fod yn greadigol, i ddefnyddio eu dychymyg ac mae’n sicrhau bod dysgu yn fwy difyr ac effeithiol.” Fframwaith y Cyfnod Sylfaen, 2015\n“Y cwricwlwm statudol ar gyfer pob plentyn tair i saith oed yng Nghymru, a gafodd ei gyflwyno ym mis Medi 2010, yw’r Cyfnod Sylfaen. Mae’n annog plant i fod yn greadigol, i ddefnyddio eu dychymyg ac mae’n sicrhau bod dysgu yn fwy difyr ac effeithiol.” (Fframwaith y Cyfnod Sylfaen, 2015)\nYma yn Ysgol Gymraeg Bro Morgannwg, mae’r Cyfnod Sylfaen wedi ei drefnu’n bedwar dosbarth – Mesen (Meithrin), Llygad y Dydd (Derbyn), Clychau’r Gog (Blwyddyn 1) a Glas y Gors (Blwyddyn 2). Rydym yn croesawu’r disgyblion ifancaf yn 3 oed ac maent yn treulio bore neu brynhawn yn yr ysgol yn ddyddiol. Arweinir pob dosbarth gan athrawon brwd a gofalgar ac rydym yn hynod o ffodus bod gennym o leiaf un cynorthwy-ydd ym mhob dosbarth yn hwyluso’r dysgu a’n cefnogi’r addysgu. Mae’r disgyblion yn cael eu trochi yn yr iaith Gymraeg o’r cychwyn cyntaf wrth ganu, drilio patrymau iaith a dilyn esiampl modelau rôl ardderchog y dosbarthiadau.\nMae’r ystafelloedd dosbarth wedi eu trefnu yn ardaloedd dysgu deniadol ac ysgogol. Mae’r rhain yn rhoi’r cyfle i’r dysgwyr arwain dysgu eu hunain ac i ddatblygu sgiliau llythrennedd, rhifedd a digidol yn drawsgwricwlaidd o fewn y 6 maes dysgu a phrofiad:\nMae dodrefn, cyfarpar ac adnoddau wedi eu trefnu yn ofalus i annog dysgu trwy brofiadau ymarferol, pwrpasol a hwyl! Mae gennym hefyd ardaloedd tu allan i’r dosbarthiadau sy’n cynnig amgylchedd ddysgu arbennig ac amrywiol.\nDefnyddiwn lais a barn y disgyblion i arwain ein cynlluniau byr a hir-dymor. Rydym hefyd yn bachu ar bob cyfle i ddefnyddio pynciau sy’n codi o ddydd i ddydd fel sbardun i’r dysgu neu fel testunau trafod. Wrth baratoi, defnyddiwn ‘Fframwaith y Cyfnod Sylfaen’ law yn llaw a gofynion ‘Cwricwlwm i Gymru’ a fydd yn statudol o fewn y blynyddoedd nesaf. Rhown bwyslais mawr ar blant yn dysgu trwy brofiad gan roi gweithgareddau mewn cyd-destunau bywyd go iawn er mwyn sicrhau bod y dysgu yn effeithiol ac yn berthnasol iddynt. Darparwn gyfleoedd i blant ifanc i ddysgu drwy chwarae ac arbrofi’n annibynnol er mwyn eu hysbrydoli tu fewn a thu allan i furiau’r dosbarth. Gweithiwn gyda’n gilydd o fewn ethos Gymreig, i sicrhau cyfleoedd cyfartal a heriol i bawb, gan ddatblygu dysgwyr:\nuchelgeisiol a galluog,\niach a hyderus,\nmentrus a chreadigol,\na dinasyddion moesol a gwybodus.\nMae pob dosbarth wrth eu boddau yn mynychu ymweliadau amrywiol fel sbardun i thema’r tymor neu i gefnogi waith y dosbarth. Yn ogystal â hyn, defnyddiwn gyfleusterau’r ardal leol yn rheolaidd e.e. y siop leol, yr eglwys, y ganolfan hamdden, archfarchnad, yr orsaf dân a mwy.\nHyrwyddwn bwysigrwydd iechyd corfforol trwy ymarfer corff a bwyta’n iach. Fel rhan o’n gweithdrefnau ‘Ysgol Iach’, darparwn ddarn o ffrwyth a photel o laeth yn ddyddiol i’r dysgwyr yn y Cyfnod Sylfaen. Mae’r dosbarthiadau Meithrin a Derbyn hefyd ynghlwm â ‘Chynllun Gwên’ er mwyn eu haddysgu i frwsio’u dannedd yn gywir. Yn ogystal â hyn, mae lles y disgyblion yn hollbwysig i ni ac fe gynhelir ‘Amser Cylch’ o leiaf dwy waith yr wythnos yn y Cyfnod Sylfaen, er mwyn trafod a chymharu profiadau a siarad am bynciau cyfoes. Cynigwn gyfleoedd i’r disgyblion i rannu eu teimladau o fewn awyrgylch croesawgar, diogel a pharchus.\nYn Ysgol Gymraeg Bro Morgannwg, mae’r Cyfnod Sylfaen yn rhan allweddol o siwrne plentyn – yn maethu pob unigolyn ac yn gosod sylfeini cadarn i’w paratoi ar gyfer y profiadau dysgu sy’n eu haros trwy’r ysgol a thu hwnt.


Gwresogi Gwifren Wire Stripping I Dynnu Gorchuddio\nHafan / ceisiadau / Gwresogi Sefydlu / Stripping Wire Gwresogi Sefydlu\ncategori: Gwresogi Sefydlu Tags: stripio gwifren gwresogi, gwifren gwresogi cynefino, Stribed gwifren gwresogi RF, Peiriant stripio gwifren gwresogi RF, stripio gwifren, gwresogydd stripio gwifren, gwresogi ymsefydlu tynnu gwifren\nGwresogi Cynefino Wire Stripio i Llosgi oddi ar y cotio farnais Gyda Gwresogi RF\nGwifrau Amcan Gwres i losgi oddi ar y cotio farnais\nDeunydd Bwndel gwifrau copr gwastad o wifrau gyda chroestoriad hirsgwar o .025 modfedd sgwâr (.0635 centimetr sgwâr)\nTymheredd 1300 ° F (704 ° C) ar gyfer eiliadau 5\nAmlder 204 kHz\nOffer System gwresogi ymsefydlu DW-UHF-10kW gyda gorsaf wres bell, sy'n cynnwys (1) cynhwysydd 1.00 μf. Coil gwresogi ymsefydlu wedi'i ddylunio a'i ddatblygu'n benodol\nar gyfer y cais hwn.\nProses Defnyddir coil helical wyth tro i gynhyrchu'r patrwm gwres a ddymunir. Mae gan y coil ID 0.62 ”. Mewnosodir a chynhesir gwifren unigol i losgi'r farnais am 5 eiliad. Mae angen amser gwres hirach neu bŵer uwch ar gyfer ardaloedd trawsdoriadol mwy.\nAr ôl y cylch gwres, tynnir pob gwifren o'r coil a'i chaniatáu i oeri ar gyfradd naturiol.\nCanlyniadau / Manteision O'i gymharu â gwresogi mecanyddol, gwresogi ymsefydlu yw:\n• Yn gyflymach\n• Yn hollol ailadroddus am ganlyniadau cyson\nTaflenni Dur Gwresogi Sefydlu\nGwresogi Gwres Copr Wire i Stripio


Finn Harps F.C. - Wicipedia\nMae clwb pêl-droed Finn Harps (Gwyddeleg: Cumann Peile Chláirsigh na Finne) yn dîm pêl-droed o Bealach Féich (Ballybofey), Swydd Dún na nGall yng Ngweriniaeth Iwerddon sy'n chwarae yn Uwch Gynghrair Gweriniaeth Iwerddon, y gynghrair bêl-droed bwysicaf yn y wladwriaeth. Mae nhw'n marchnata ei hun fel "Donegal's premier football club". Llysenw'r clwb yw'r talfyriad, The Harps.\nMae Finn Harps yn chwarae gemau cartref yn Finn Park yn Ballybofey, Swydd Donegal.\n2 Y arfbais bresennol\n5 Finn Harps a chlybiau Cymru\nArwyddbost i Bealach Féich (Ballybofey), Swydd Donegal\nFe’i sefydlwyd ym 1954 yn nhref Ballybofey fel tîm ieuenctid, gan ei fod yn dîm a nodweddir gan gategorïau sy’n newid yn aml, fel tîm llifio, ac mae ganddo gystadleuaeth frwd darbi â Derry City yn yr hyn a elwir y 'Northwest Derby', yn ogystal â pherthynas gyddweithredol gyda'r Letterkenny Rovers gan mai Letterkenny yw'r dref fawr agosaf a phrif dref Swydd Donegal. \nDaethant i amlygrwydd cenedlaethol gyntaf trwy ennill Cwpan Iau FAI 1968. Fe wnaeth hyn eu galluogi i gystadlu yng Nghwpan Canolradd FAI 1969. Ar ôl iddynt gael eu bwrw allan o'r gystadleuaeth honno, penderfynodd cyfarwyddwr y clwb, Fran Fields, a'r ysgrifennydd, Patsy McGowan, wneud cais i Gynghrair Iwerddon am aelodaeth. Derbyniwyd y clwb i'r rhengoedd hŷn ym mis Mai 1969 a chwaraewyd eu gêm hŷn gyntaf yn erbyn Shamrock Rovers ar 17 Awst 1969. Collasant y gêm 10–2. Ar ôl pryderon cychwynnol nad oedd y clwb o safon ddigonol a beirniadaeth o’r gynghrair am dderbyn cais tîm o Donegal, daeth y clwb yn rym sylweddol yn ystod y 1970au.\nMae enw'r tîm oherwydd ei darddiad ger Afon Finn ac mae'r darian wedi'i seilio ar symbol cenedlaethol Iwerddon, y delyn, a chafodd ei hamser mwyaf gogoneddus yn y 1970au, lle cawsant eu prif gyflawniadau. Yn yr 1980au cychwynnodd dadl araf, ni allai gystadlu mwyach fel hafal i dimau mwyaf pwerus y wlad, newidiadau cyson yn system weinyddol y tîm, er bod ganddynt rai gwreichion o lefel dda, ond nid oedd yn dîm cyson yn lefel ei chwarae.\nAr gyfer tymor 1999/2000 roedd gan y tîm broblemau ariannol gwerth cyfanswm o £280,000, er y gallai fynd allan o ddyled, roedd y tîm ar y pryd yn newid categorïau yn gyson. Nid yw erioed wedi ennill Uwch Adran yr FAI, ond mae wedi bod yn bencampwr Cwpan ar 1 achlysur.\nAr y lefel ryngwladol mae wedi cymryd rhan mewn 4 twrnamaint cyfandirol, lle nad yw erioed wedi gallu goresgyn y rownd Gyntaf.\nY arfbais bresennol[golygu | golygu cod y dudalen]\nMae lliwiau traddodiadol Finn Harps yn las a gwyn. Chwaraeodd y clwb mewn crysau gwyn a siorts glas wrth ddod i mewn i Gynghrair Iwerddon. Roedd eu stribed i ffwrdd i gyd yn wyrdd. Ers yr amser hwnnw mae'r Telynau wedi chwarae mewn crysau gwyn neu las fel eu prif liw ac wedi defnyddio gwyrdd, melyn neu wyn fel eu lliwiau i ffwrdd. Yn 1975/76 a 1976/77 roedd telynau yn gwisgo streipiau glas a gwyn ac yn ailadrodd hyn yn ystod 1983/84 a 1984/85.\nYn gyfredol mae cit cartref presennol y clwb yn cynnwys crys glas gyda llewys gwyn, siorts gwyn a sanau glas gyda'r cit cadw gôl gartref yn eithaf tebyg ac eithrio gyda crys gwyrdd golau gyda siorts du a sanau du.\nYn 2010, penderfynodd Finn Harps chwarae mewn cit gwyn i gyd oherwydd galw gan gefnogwyr ar ôl iddyn nhw wisgo cit gwyn yn erbyn Shelbourne i ddathlu 40 mlynedd yng Nghynghrair Iwerddon yn 2009. Fe wnaethant ddychwelyd i gitiau cartref glas yn 2011.\nHen logo Finn Harps\nLogo mwy diweddar\nMae Finn Harps wedi gwisgo sawl amrywiaeth o arfbeisiau trwy gydol eu hanes. Mae pob un ohonynt, serch hynny, sydd i raddau helaeth yn gylchol ei gyfansoddiad, wedi cynnwys telyn ac, yn y bôn, mae dyluniadau newydd wedi cael eu moderneiddio'n ddiweddariadau o'r arfbais flaenorol. Yn draddodiadol bu'r delyn yn symbol o Iwerddon. Mae peli-droed hefyd wedi bod yn nodwedd gyffredin.\nMae'r logo modern â steil yn cynnwys enw'r clwb mewn ffont ar ffurf ysgrifen Celtaidd, tebyg i ffurfdeip 'Gandalf'.\nAr gyfer blwyddyn jiwbilî euraidd y clwb yn 2004, fe wnaethant gyflwyno arfbais euraidd newydd a oedd yn debyg iawn i'w arfbais cynnar. Ond, heblaw am yr arfbais yma, yna, glas, gwyrdd a gwyn wedi bod yn lliwiau cyffredin a ddefnyddir.\nMae cefnogwyr Finn Harps yn rhannu cystadleuaeth gyfeillgar â'u cymdogion gogledd-orllewin, Derry City. Efallai mai'r cyfarfyddiad mwyaf cyffrous rhwng y ddwy ochr oedd gêm ail gyfle 2003 rhwng y ddwy ochr. Mae Stadiwm Brandywell yn llawn o’r ddwy set o gefnogwyr yn dyst i ochr Finn Harps a reolir gan Noel King (cyn reolwr Derry City) yn colli carwriaeth uchel ei gyhuddiad a orffennodd 2-1 i Derry ar ôl gôl amser-ychwanegol gan ffefryn Derry City, Liam Coyle .  Mae cystadleuaeth gyfeillgar yn cael ei chynnal rhwng y ddau glwb, ac eto mae'r ddau wedi dod ar draws adegau o drafferth yn ystod y blynyddoedd diwethaf. Mae un tîm yn aml wedi cael cymorth gan y llall yn hyn o beth. Prif ddarbi arall Harps yw gyda chymdogion deheuol Sligo Rovers. Mae gan yr Harps berthynas dda â Shamrock Rovers. Mae'r clybiau wedi darparu cymorth ariannol i'w gilydd yn y gorffennol ac mae'r ddwy set o gefnogwyr yn cymdeithasu gyda'i gilydd pan fydd y clybiau'n chwarae ei gilydd. Yn aml gellir clywed anthem y clwb "Finn Harps Song" yn cael ei chanu gan gefnogwyr y clwb ac mae ei delynegion "they follow them in Donegal, Derry and Tyrone" yn dangos bod prif graidd cefnogaeth y r Harps yn dod o Ogledd Orllewin Iwerddon.\nFinn Harps a chlybiau Cymru[golygu | golygu cod y dudalen]\nHyd yma (2021) dydy Finn Harps heb chware yn erbyn un tîm o Gymru. Mae hynny, fwy na heb, am nad yw'r clwb wedi cymwyso i chwarae yn un o rowndiau cystadlaethau Ewropeaidd UEFA.\nCwpan Iwerddon 1\nAdran Gyntaf Iwerddon 1\nCwpan Cynghrair Iwerddon 0\nRownd Derfynol: 3 1973/74, 1974/75, 1984/85\nGwefan Swyddogol Finn Harps\nWedi dod o "https://cy.wikipedia.org/w/index.php?title=Finn_Harps_F.C.&oldid=11000136"\nNewidiwyd y dudalen hon ddiwethaf ar 12 Hydref 2021, am 07:58.


Erthyglau Almaeneg Darlith Der, Das, Die Video\nErthyglau Almaeneg, der, das, erthyglau marw Ein gwers fideo Almaeneg. Yn y wers hon, byddwn yn archwilio Artikeller yr Almaen, sef Der, Das, Die.\nYn gyffredinol dangosir pwnc artikel fel un o'r pynciau anoddaf i'r dysgwyr Almaeneg.\nYn Almaeneg mae un o'r geiriau isimler der, das, die denilen a elwir yn artikel o flaen pob enw rhyw.\nMae Der, das, die artikels yn rhai erthyglau Almaeneg (positif).\nMaent o flaen bron pob enw ac mae'n rhaid cofio enwau (hy geiriau) ynghyd â'r erthyglau wrth gofio.\nYn gyffredinol, mae'r genws niwtral o ddynion, genws benywaidd die artikeli, yn das y genws niwtral yn symbol.\nNid oes gan y geiriau der, das a die gyfwerth Twrcaidd ac ni ellir eu cyfieithu yn llawn i'n hiaith. Mae'r geiriau hyn fel rhan o'r enw maen nhw ynddo. Wrth ddysgu enw, mae angen dysgu ei erthygl gyda'i gilydd fel petai'n air sengl gyda'r enw.\nCyfeirir at y gair erthygl fel "yr" mewn rhai ffynonellau ac fel "arddodiad diffiniad" mewn eraill.\nYn ogystal, fel gwybodaeth ychwanegol, mae erthyglau'n cael eu talfyrru fel y dangosir isod mewn llawer o eiriaduron ac adnoddau. Cadwch mewn cof y llythyrau talfyriad a ddangosir.\nder artikeli a ddangosir gan ddefnyddio'r llythrennau m neu r.\nDangosir art artikeli gan ddefnyddio'r llythrennau f neu e.\nDangosir y das artikel gan ddefnyddio'r llythrennau n neu s.\nMae dau fath o grŵp erthygl yn Almaeneg, sef erthyglau pendant ac erthyglau amhenodol. Byddwn yn archwilio'r grwpiau hyn yn yr adran nesaf.\nYn y fideo a roesom ar ddechrau ein pwnc, rhoddir gwybodaeth am yr erthyglau Almaeneg a ble a sut y defnyddir yr erthyglau Almaeneg.


Ar y gorau safleoedd sy'n Dyddio ar gyfer menywod - Sgwrs Fideo Yn Yr Almaen\nAr y gorau safleoedd sy'n Dyddio ar gyfer menywod\nY byd ar-lein fod yn ansefydlog ar gyfer merched, ond yn Dyddio ar-lein syrffio yn unig ar y math hwnnw o fwlioFodd bynnag, fel mae'r byd yn symud mwy a mwy ar-lein, ar-lein Dyddio yn, wedi bod yn hir y norm newydd. Dod o hyd i'r dde yn Dyddio safle yn gallu bod yn dasg anodd. Mae rhai yn chwilio am hwyl amser, eraill am eu perthynas hir-dymor.\nMae rhai yn edrych am Dyddio ar-lein am y tro cyntaf, tra bod eraill yn cael eu gweithwyr proffesiynol. Mae rhai yn unig yn dychwelyd at y ad gêm Os ydych yn chwilio am ffordd gyflym antur neu y nesaf mawr cariad yn eich bywyd, yr wyf yn dymuno pob llwyddiant i chi yn ddigidol yn Dyddio gwersyll. Mynd yn ei flaen, syr Mae pob cynnyrch yn cael ei ddewis yn annibynnol gan Mashable newyddiadurwyr.\nOs ydych yn prynu rhywbeth mewn storefront, gallwch ennill Comisiwn affiliate sy'n cefnogi ein gwaith.\nგაცნობა წინააღმდეგ ერთ-დღიური დონეზე\nfideo safleoedd Dyddio yn Dyddio i oedolion fideos o ferched gwefan fideo Dyddio gyda merch archwilio Dating rhyw fideo y gorau sgwrs roulette dyddio ar-lein fideo sgwrs roulette a mwy Dyddio gofrestru am ddim fideo sgwrsio gyda guys


Parc Cenedlaethol Arfordir Penfro - Traethau Mynediad Hwylus\nHafan » Mwynhau » Cerdded yn y Parc » Mynediad i Bawb » Traethau Mynediad Hwylus\nTywodlyd gyda morglawdd a banc o gerrig crwn, yn wynebu'r De Ddwyrain. Maes parcio mawr, rhad ac am ddim tu ôl y siopau. Llwybr mynediad o'r maes parcio i'r siopau a'r traeth trwy bont dros nant, gyda ramp. Swyddogion achub bywyd yn yr haf. Ramp goncrit wrth y toiledau: 1:8 i 1:7 am 45 metr, y sylfaen yn aml wedi'i gorchuddio gyda cherrig crwn mawr. Yng Nghastell Llanrhath (i ffwrdd oddi wrth y siopau a'r toiledau) mae yna fynediad i rhan dywodlyd o'r traeth trwy lithrffordd goncrit: 1:6 i 1:51⁄2 am 44 metr. Rhodfa goncrit ar hyd glan y môr.\nCerrig crwn a chreigiau, tywod pan fydd y llanw'n isel, wynebu'r De Ddwyrain. Toiledau. Mynediad trwy ramp goncrit: 1:6 i 1:41⁄2 am 23 metr, newid yng nghyflwr y tywod yn gallu creu gris fawr ar y gwaelod. Parcio cyfyngedig ar frig y llithrffordd.\nTraeth tywodlyd mawr yn wynebu'r De Ddwyrain. Cadair olwyn ar gyfer y traeth ar gael i'w hurio. Maes parcio mawr, siopau, ffôn. Swyddogion achub bywyd yn yr haf. Mynediad i'r traeth trwy lithrffordd goncrit ar yr ochr ogleddol: 36 metr, heb fod yn fwy serth nag 1:12 gan fwyaf, ond 13 metr yn y canol yn 1:6 i 1:5. Hefyd, i Draeth Glen (ar yr ochr Orllewinol) trwy ramp igam-ogam ar ddiwedd y porthladd.\nTraeth y Gogledd: traeth tywodlyd mawr sy'n wynebu'r Dwyrain, lluniaeth. Swyddogion achub bywyd yn yr haf. Ramp goncrit i'r traeth: 1:7 i 1:6 am 25 metr.\nTraeth y Harbwr: traeth tywodlyd bach sy'n wynebu'r Gogledd Ddwyrain, parcio cyfyngedig i ddeiliaid bathodyn glas, toiledau agosaf yn Nhraeth y Castell. Ramp balmantog: 1:18 i 1:12 am 19 metr.\nTraeth y Castell: traeth tywodlyd mawr, sy'n wynebu'r De Ddwyrain, lluniaeth, toiledau. Swyddogion achub bywyd yn yr haf. Ramp goncrit a llwybr tarmac ar oleddf: 1:10 i 1:18 am 72 metr.\nTraeth y De: traeth tywodlyd mawr sy'n wynebu'r De Ddwyrain. Swyddogion achub bywyd yn yr haf. Rhodfa bren (gall fod wedi'i gorchuddio â thywod mewn mannau): 60 metr, dechrau'n wastad, yna'n fwy a mwy serth hyd nes ei bod yn 1:51⁄2.\nTraeth tywodlyd gyda banc o gerrig crwn, sy'n wynebu'r De Orllewin. Maes parcio, ffôn, toiledau. Mynediad i'r platfform a'r sedd ar ben y traeth trwy lwybr gwastad, ond mae'r arwyneb yn gallu bod yn arw. Mae'r 40 metr diwethaf â thri graddiant byr o hyd at 1:10.\nTraeth mawr o dywod a graean bras gyda thwyni tywod, sy'n wynebu'r De Ddwyrain. Cadair olwyn ar gyfer y traeth ar gael i'w hurio. Ffôn a thoiledau. Maes parcio ar wahân i ddeiliaid bathodyn glas yn unig. Llwybr o gerrig wedi'u malu, o'r maes parcio i ddeiliaid trwydded i'r prif fynedfa i'r traeth: 1:12 i 1:10 am 8 metr, yna llwybr concrit gwastad arno i dywod meddal.\nTraeth tywodlyd mawr ar gefndir o dwyni tywod, sy'n wynebu'r De Orllewin. Sawl man parcio a pharcio wrth ymyl yr heol. Mynediad mwyaf hwylus o'r maes parcio wrth y toiledau cyhoeddus. Ramp goncrit: 1:10 i 1:9 am 54 metr, ond mae newidiadau yng nghyflwr y tywod yn gallu creu gris ar y gwaelod. Swyddogion achub bywyd yn yr haf. Pen deheuol y traeth yn raean bras, gyda chreigiau a sugndraeth. Mae'n beryglus iawn nofio yma. Maes y fyddin i'r De ar gau i'r cyhoedd.\nBae tywodlyd sy'n wynebu'r Gogledd Orllewin. Cadair olwyn ar gyfer y traeth ar gael i'w hurio. Maes parcio mawr rhad ac am ddim, toiledau (nid ydynt yn hygyrch i gadeiriau olwyn). Llwybr concrit igam-ogam (gwastad yn y mannau troi): nid yw'n fwy serth nag 1:15 am 20 metr. Yna ramp goncrit: 1:6 i 1:5? am 10 metr.\nTraeth o raean bras a silt, sy'n wynebu'r De. Lle i barcio ceir ar hyd glan y môr, gyda safle picnic. Ramp goncrit arno i raean bras: 1:15 i 1:7 am 40 metr, man mwyaf serth ar y top. Cerrynt peryglus.\nTraeth tywodlyd bach gyda cherrig crwn uwchben y llinell llanw uchel, wynebu'r Gogledd Orllewin. Maes parcio, siopau, ffôn. Llithrffordd goncrit: 1:12 i 1:8 am 33 metr, ar ei fwyaf serth ar y top.\nTraeth tywodlyd gweddol o faint, sy'n wynebu'r gorllewin. Achubwyr bywyd yn ystod yr haf. Cadair olwyn ar gyfer y traeth ar gael i'w hurio. Mynediad mwyaf hwylus i'r traeth o'r ochr ddeheuol. Llithrffordd goncrit fwyaf deheuol: 1:12 i 1:7 am 29 metr, ar ei fwyaf serth ar y gwaelod. Graddiannau croes i'r ochrau felly arhoswch yng nghanol y llithrffordd. Maes parcio gyferbyn, gyda thoiledau, siop/swyddfa bost a ffôn gerllaw. Ramp goncrit ychydig i'r gogledd o'r llithrffordd: 1:12 i 1:6 am 19 metr, ar ei fwyaf serth ar y gwaelod.\nMaes parcio mawr ar y pen gogleddol gyda thoiledau, ffôn a llwybr tarmac i ben y traeth. Ramp goncrit: 1:12 i 1:9 am 25 metr, yna 1:5 am 3 metr, mae'r sylfaen yn gallu bod yn llawn cerrig crwn ar adegau. Rhodfa ar hyd mwyafrif glan y môr.\nTraeth tywodlyd mawr, sy'n wynebu'r Gorllewin. Cadair olwyn ar gyfer y traeth ar gael i'w hurio. Maes parcio mawr, caffi, siop, toiledau a ffôn. Swyddogion achub bywyd yn yr haf. Ramp goncrit: 1:5 i 1:41⁄2 am 17 metr arno i'r tywod. Mae newidiadau yng nghyflwr y traeth, yn enwedig yn y Gaeaf, yn gallu creu gris wrth waelod y llithrffordd. Ardal wastad gydag arwyneb o flaen adeilad y Clwb Achub Bywyd gyda golygfan a byrddau picnic. Cerrynt peryglus mewn mannau.\nTraeth bach mwdlyd o dywod a graean bras, sy'n wynebu'r Gogledd Orllewin. Parcio cyfyngedig iawn wrth ymyl yr heol. Ramp goncrit: 1:15 i 1:12 am 19 metr, yn arwain at dywod meddal.\nTraeth tywodlyd bach sy'n wynebu'r Gorllewin. Maes parcio a thoiledau. Ramp goncrit: 1:8 i 1:6 am 16 metr. Gweler taith gerdded Pwllgwaelod yn y llawlyfr hwn ar gyfer y llwybr sy'n cysylltu at Gwm-yr-Eglwys.\nTraeth bach o raean bras a cherrig crwn, gyda thywod pan fydd y llanw'n isel, sy'n wynebu'r Gogledd Ddwyrain. Parcio cyfyngedig mewn maes parcio preifat gyda blwch gonestrwydd. Ramp goncrit sy'n mynd yn fwy a mwy serth: 1:20 i 1:12 am 11 metr, yna 1:12 i 1:6 am 4 metr ac yn olaf 1:6 i 1:5 am 8 metr.\nTraeth gyda thywod, silt a cherrig crwn, sy'n wynebu'r Gogledd. Maes parcio, toiledau a chaffi. Siopau yn nghanol Trefdraeth. Ramp goncrit a phalmantog ger y clwb cychod: 1:6 i 1:5 am 10 metr. Cerrynt peryglus ac anrhagweladwy. Gweler teithiau cerdded Trefdraeth Parrog a Thref ac Aber Trefdraeth yn y llawlyfr hwn ar gyfer llwybrau i'r ddau gyfeiriad o'r maes parcio.\nTraeth tywodlyd mawr ar gefndir o dwyni tywod, sy'n wynebu'r Gorllewin. Cadair olwyn ar gyfer y traeth ar gael i'w hurio. Maes parcio (taliadau tymhorol), toiledau, siop dymhorol. Swyddogion achub bywyd yn yr haf. Ramp goncrit wrth y baeau parcio i'r anabl: 1:12 i 1:10 am 14 metr, yna 1:8 i 1:6 am 9 metr, yn arwain i dywod caled. Mae ceir yn defnyddio dau ramp arall: mae'r heol fynediad goncrit arno i'r traeth yn 1:24 i 1:18 am 50 metr; mae'r ramp fynediad goncrit a ddefnyddir gan geir i ddod oddi ar y traeth yn 1:10 am 15 metr, yna 1:6 am 6 metr.\nTraeth tywodlyd mawr ar gefndir o dwyni tywod, sy'n wynebu'r Gogledd Ddwyrain. Cadair olwyn ar gyfer y traeth ar gael i'w hurio. Maes parcio, toiledau, ffôn, caffi. Swyddogion achub bywyd yn yr haf. Ramp goncrit gyda rhwystr graddedig: 1:8 i 1:10 i fyny am 6 metr at rodfa bren, yna 1:22 i lawr am 12 metr at olygfan wrth ben y traeth. Cerrynt anrhagweladwy gan yr afon a'r llanw. Mae nofio'n gallu bod yn beryglus.


Mae Letzee yn tyfu - teithiau rhithwir 3D ar gael ar gyfer popeth sy'n gysylltiedig ag eiddo! - AgorIP\nMae John yn fyfyriwr Rheolaeth Busnes yn yr Ysgol Reolaeth. Sefydlodd ei gwmni Letzee yn 2019 drwy greu teithiau rhithiwr 3D i landlordiaid allu tywys tenantiaid posib o amgylch eiddo, sy’n eu caniatáu nhw i ddelio â mwy o ymweliadau heb orfod bod yno yn bersonol i dywys pobl o amgylch yr eiddo. Ehangodd Letzee ei randdeiliaid allweddol drwy lansio ail wasanaeth ar gyfer ysgolion cynradd ac uwchradd oedd yn cynnig teithiau rhithiwr i rieni a myfyrwyr newydd o amgylch ysgolion. Dyma’r feddalwedd berffaith ar gyfer creu cyfleustra i bopeth sy’n ymwneud ag eiddo.\nAr ôl cyflwyno cyfyngiadau y llynedd, roedd Letzee yn offer gwerthfawr i denantiaid a phrynwyr o ran gweld eiddo gwahanol yn rhithiol yn ystod Covid-19, ac i ddisgyblion oedd yn ymuno ag ysgolion newydd. Mae gan Letzee y feddalwedd berffaith i gynnig taith rithiwr i bobl pan y dymunant, heb orfod disgwyl hyd nes y codwyd y cyfyngiadau, oedd yn ansicr am gyfnod hir.\nDywedodd Josh “Rwyf wedi mwynhau’r broses o adeiladu busnes o’r dechrau. Rwy’n cael teimlad gwerth chweil o wybod fy mod i/Letzee yn gallu darparu gwasanaeth sy’n cael ei werthfawrogi’n fawr gan nifer o landlordiaid a busnesau ar draws y ddinas. Mae Prifysgol Abertawe a AgorIP wedi bod yn wych o ran fy nghefnogi ar hyd y daith. Mae gennyf gynlluniau uchelgeisiol ar gyfer dyfodol y cwmni ar ôl graddio o’r brifysgol yn ddiweddar. Os hoffai unrhyw un wybod mwy, cysylltwch â mi!”\nGyda diolch i AgorIP, mae Letzee wedi cael ei gyflwyno i gysylltiadau allweddol i helpu’r busnes i dyfu, a helpu i wella gwasanaeth a chynnyrch gydag ychydig o fireinio, ynghyd â chymorth ar gyfer ei gynllun a’i gynnig busnes.\nDywedodd Berna Jones, AgorIP TTM a weithiodd gyda Josh, ‘mae Letzee yn darparu gwasanaethau arloesol iawn i landlordiaid preifat, gwerthwyr eiddo, asiantaethau llety myfyrwyr ac ysgolion! Ers cyfnod clo Covid-19, mae pwysigrwydd gwasanaeth Letzee wedi dod yn fwy sylweddol ac yn cael ei gydnabod yn ehangach. Mae bob amser yn bleser gweithio gyda’n myfyrwyr a gweld eu syniadau a’u busnesau’n tyfu. Rwy’n falch o fod yn rhan o dîm Letzee’.\nMae Letzee yn wasanaeth newydd gwych, fydd yn helpu busnesau i arbed amser ac arian, helpu prynwyr i arbed amser drwy beidio â gorfod teithio a chyfyngu amseroedd ymweld, a bydd yn elwa cymaint o ysgolion drwy helpu rhieni a phlant i wneud dewisiadau.\nRydym yn edrych ymlaen at weld Letzee yn tyfu ac yn parhau i fod yn wasanaeth gwych ar gyfer darparu teithiau rhithiwr 3D.


BlogMenai.com: Hywel Williams - eto fyth\nWnes i ddim son am raglen Hywel Williams yr wythnos diwethaf ar Gymru a'r amgylchedd oherwydd fy mod yn cytuno fwy neu lai 100% efo'r hyn roedd ganddo i'w ddweud. Diwylliant oedd y pwnc dan sylw yr wythnos ddiwethaf, ac rydym yn ol ar dir cyfarwydd - 'dydw i ddim yn cytuno efo'r rhan fwyaf o'r hyn oedd ganddo i'w ddweud.\nOl foderniaeth oedd y term mawr a 'methiant' Cymru i ddatblygu diwylliant ol fodern oedd y thema. Rwan, dwi'n gwybod mai mater ymylol ydi hwn, ond mae gen i broblem gwirioneddol efo'r ffordd roedd yn defnyddio'r term. Un agwedd yn unig ar athroniaeth / diwylliant cyfoes mae'r term yn ei gwmpasu. Roedd Hywel yn defnyddio'r term fel petai'n law fer am ddiwylliant cyfoes. Dydi o ddim - roedd y defnydd o'r term yn llawer, llawer rhy llac.\nPwynt Hywel mae'n debyg oedd bod y diwylliant Cymraeg yn rhy hen ffasiwn, ac nad yw yn gyfoes nag yn esblygu. Yr Eisteddfod Genedlaethol oedd y dystiolaeth. Y cyferbyniad oedd diwylliant modern Prydeinig - yn arbennig fel mae hwnnw'n cael ei amlygu mewn amrywiol sefydliadau diwylliannol ar hyd Afon Tafwys yn Llundain.\n'Dwi ddim yn hollol siwr ble i ddechrau a dweud y gwir. Yn gyntaf agwedd ar ddiwylliant y Gymru Gymraeg ydi'r Eisteddfod - un pwysig, ond un agwedd y unig serch hynny. Dydi'r rhan fwyaf o'n profiad o ddiwylliant Cymraeg ddim yn digwydd yn yr Eisteddfod - hyd yn oed os ydym yn eisteiddfodwyr pybur iawn. Er engraifft mi fyddaf i yn clywed llawer, llawer mwy o ganu cyfoes Cymraeg yn y Morgan Lloyd neu'r Anglesey nag ydw i'n ei glywed yn y brifwyl.\nMae i pob diwylliant bron agweddau traddodiadol ynghyd ag agweddau mwy cyfoes ac arloesol. Mae hyn yr un mor wir am ryddiaeth, barddoniaeth, cerddoriaeth ac ati yn Lloegr nag yw yng Nghymru. Arienir y Royal Shakespeare Theatre Company, a'r Royal National Theatre Company gan y wladwriaeth. Mae'r rhan fwyaf o waith y cyntaf yn draddodiadol tra bod yr ail yn fwy cyfoes - er bod y Royal Shakespeare yn cynhyrchu gwaith arloesol yn ogystal a stwff mwy traddodiadol ei naws.\nY pwynt efo'r diwylliant Cymraeg ydi'r ffaith ei fod yn perthyn i nifer cymharol fach o bobl. Mewn termau Hywelaidd mae tua cymaint o bobl yn siarad Cymraeg yng Nghymru na sy'n byw yn Southwark a Lambeth - dau o dri deg tri bwrdeistref Llundain. Oherwydd hyn, dydi hi ddim yn bosibl cael amrediad eang o sefydliadau i ddangos gwahanol agweddau ar ein diwylliant ar wahan. Y showcase ydi'r Eisteddfod ac mae llawer (er nad y cyfan) o'r hyn a welir yn y Pafiliwn yn ddiwylliant traddodiadol. Ond fyddai ddim rhaid i Hywel edrych ymhell yn ystod Eisteddfod i ddod o hyd i lenyddiaeth, theatr, yn ogystal a diwylliant gweledol a chlywedol cyfoes - ac ar brydiau arloesol.\nAg eithrio gwneud ei ffordd i Faes B i weld y Derwyddon wnaeth Hywel ddim mynd ymhell i'r Pafiliwn. Roedd Hywel yn hoff o Cai Dyfan a'r hogiau - oherwydd eu 'moderniaeth' mae'n debyg. Hwyrach y gallai fod wedi aros yma i ddweud gair neu ddau am y sin canu cyfoes yng Nghymru. Mae'n rhyfeddol i mi yn bersonol mor eclectic a chyflawn ydi'r sin honno o ran amrediad yr arddull sy'n cael ei gynnig ganddi. Mae llawer i ddiwylliant canu cyfoes mewn ieithoedd sydd a llawer, llawer mwy yn eu siarad na'r Gymraeg, gryn dipyn yn dlotach ac yn llai amrywiol na'r hyn sydd yn cael ei gynnig yng Nghymru.\nDaw hyn a ni'n ol at Hywel ei hun. Rhan o'r broblem efo'r gyfres ydi mai dyn (er gwaethaf ei gefndir) sy'n edrych ar Gymru, ac yn arbennig y Gymru Gymraeg, o'r tu allan ydi o. Mae hynny weithiau yn rhoi mantais i ddyn - mae'n haws gweld pethau o'r tu allan ambell waith, ac mae hyn wedi caniatau iddo wneud sylwadau digon treiddgar o bryd i'w gilydd. Ond gall hefyd arwain at ganfyddyddiadau arwynebol braidd, sydd wedi eu seilio ar ddealltwriaeth anghyflawn o'r hyn mae'n ei drafod. Mae hyn yn fwy gwir o'r rhaglen yma nag oedd am yr un o'r lleill.\nAr un ystyr mae Hywel yn chwarae rol sydd yn hynod draddodiadol yn ein diwylliant - yr mab herfeiddiol sy'n cwestiynu seiliau rhyw agwedd neu'i gilydd ar ein bywyd cenedlaethol. Aeth ychydig yn bellach na neb arall trwy gael cyfres deledu iddo'i hun a chwestiynu pob agwedd ar ein bywyd cenedlaethol. Mae'n rhyfedd fel mai mab y Mans sydd bron yn ddi eithriad yn teimlo'r angen i wneud y math yma o beth\nYn union! Fyse fe wedi gallu dewis y Cwîn a Beefeaters i gynrychioli Lloegr.\nRoedd e'n canolbwyntio ar yr Orsedd yn y Steddfod - lot mwy iddi na hynny.\nDo'n i ddim yn licio'r ffordd roedd e'n bychanu'r amatur - dyw amatur ddim yn golygu shimpil.\nFyse hi'n braf gweld rhywun arall yn cael cyfle i wneud cyfres debyg\nMae pob dim bron yn amatur yng Nghymru - mae hynny'n rhan o wendid a chryfder ein diwylliant. Mae rhai o'r pethau gorau sydd wedi eu creu yn ein byd bach ni yn agos at fod yn ddi dal o safbwynt sawl a'u creodd.\nDiwylliant gwirfoddol ydi o at ei gilydd.\nDyma'r rhaglen gynta i 'godi fy ngwrych' i. Mae diwylliant y rhan fwyaf helaeth o wledydd yn mewnblyg o ran ei fod yn canolbwyntio ar y wlad honno - pam ddylai diwylliant Cymru edrych y tu allan i'w ffiniau pan nad oes yr un wlad arall yn gwneud?\nHanfod unrhyw ddiwydiant unigryw ydi ei fod yn cwmpasu'r wlad y mae'n deillio ohoni. Do'n i ddim yn dallt y pwynt - ac eto tasa fo'n hawdd ddadbrofi ei hun yn Llangollen.\nDwi'n cytuno ei fod yn bychanu amaturiaeth, ond eto dydi amatur ddim yn golygu gwael o reidrwydd, heb son am simpl - ond mae o'n wirfoddol, sef un peth sy'n gyffredin rhwng ein diwylliant unigryw ni a phob un o ddiwylliannau eraill y byd!\nRoedd y rhaglen arbennig honno wedi colli'r plot, braidd.\nWrth ddilyn trywydd ol-fodern od fel a wnaeth dwi'n meddwl bod Hywel Williams wedi colli cyfle yn y rhaglen hon. Byddai'n rheitiach o lawer iddo fod wedi hoelio'i sylw ar yr hollt rhwng "arweinwyr" y diwylliant Cymraeg, a thrwch y Cymry Cyffredin, boed hwy yn Gymry Cymraeg ai peidio.Mae'r Eisteddfod Genedlaethol, "showcase" y diwylliant hwn, yn methu'n gyson a chyrraedd llawer iawn o Gymry Cyffredin, ac yn waeth na hynny, does dim bwriad gan y sanhedrin eisteddfodol i geisio gwneud hynny chwaith gan eu bod nhw'n llawer rhy hunan-fodlon a hunan-orchestol. Mae'r diffyg cenhadu a marchnata dychmygus i fynd i'r afael a'r bwlch peryglus hwn yn wendid difrifol yn fy marn i. Byddai hanesydd sy'n nabod ei bobl go iawn, wedi tynnu sylw at y breuo hwn yn ein cwlwm diwylliannol rhagor na gwamalu'n ddisynnwyr am beidio a bod yn ddigon "ol-fodern".\nFedrai ddim dweud fy mod i yn cytuno gyda Hywel chwaith, o leia ddim yn llawn. Ond, mae yna obsesiwn yma yng Nghymru hefo'r eisteddod ac yn aml ceir llawer mwy o falchder yn y gymdeithas am ein plant am eu gallu i ganu neu adrodd nag am ei gallu i ymchwilio gwyddoniaeth neu lwyddiant mewn byd busnes.\nMae hefyd agwedd anffodus yma ble yn rhy aml rydym ni fel Cymru yn gweld bai ar bobl am lewyrchu mewn byd busnes a gwneud arian.\nMae yna ddiwylliant cryf yma a dylent fod yn hynod falch o honno, ond, os am gael gwared a reoli y saeson, rhaid mentro oddi ar y llwyfan ag i greu economi a llewyrch.


Caerphilly - Nwy yn gollwng\nPreswylydd Tai Gwaith atgyweirio, addasu a gwella Nwy yn gollwng\nOs ydych yn denant y cyngor ac yn meddwl bod nwy’n gollwng yn eich cartref:\nFfoniwch Wales and West Utilities ar 0800 111 999. Byddant yn rhoi cyngor brys i chi ac yn trefnu i beiriannydd ymweld â’ch cartref (bydd hyn o fewn 30 munud fel arfer). Os bydd nwy’n gollwng o’r pibellwaith rhwng y prif gyflenwad nwy a’r mesurydd nwy, bydd Wales and West Utilities yn gwneud y gwaith atgyweirio’n syth. Os bydd nwy’n gollwng o’r pibellwaith rhwng eich mesurydd a’ch offer nwy, bydd y peiriannydd yn sicrhau bod eich cartref yn ddiogel ac yn rhoi hysbysiad rhybudd i ni.\nCysylltwch â ni i roi gwybod i ni bod nwy’n gollwng. Cysylltwch â’ch swyddfa dai leol neu, y tu allan i oriau swyddfa, ffoniwch 01443 875500. Bydd ein contractwyr gwresogi yn galw yn eich cartref o fewn 2 awr i atgyweirio’r diffyg ac yn adfer eich gwres a’ch dŵr poeth.\nDiffoddwch y cyflenwad nwy wrth y falf rheoli mewn argyfwng os yw’n bosibl (dylai’r falf fod wrth ymyl y mesurydd nwy; bydd y falf wedi’i diffodd pan gaiff ei throi o safle fertigol i safle llorweddol)\nPeidiwch â gweithredu unrhyw switshys neu offer trydanol na defnyddio cloch y drws\nDylech awyru’r ystafelloedd yr effeithiwyd arnynt gan arogl nwy, a phob ystafell os oes angen, drwy agor y ffenestri a’r drws ffrynt/drws cefn\nPeidiwch â defnyddio matsis na fflamau agored\nGadewch yr eiddo a pheidiwch â dychwelyd tan fod peiriannydd yn dweud wrthych ei bod yn ddiogel i chi wneud hynny


Rydych chi yma:\tAwdurdod y Parc / Newyddion a'r Cyfryngau / Newyddion Diweddaraf / Datganiadau i'r Wasg 2019 / / Paratoi ar gyfer dyfodol llewyrchus i Eryri trwy Gynllun Eryri\nMae Cynllun Eryri yn adlewyrchu newid sylweddol yn y ffordd yr aeth Awdurdod y Parc ati i greu cynllun ar gyfer rheoli Eryri. Datblygwyd y cynllun yng ngwir ysbryd partneriaeth. Rydym wedi gwrando'n ofalus ar syniadau, barn a heriau bobl sy'n byw ac yn gweithio yma, ac wedi archwilio anghenion ymwelwyr. Cydweithiwyd hefyd â sefydliadau sy'n gofalu am Eryri ar gyfer cenedlaethau'r dyfodol i ddatblygu'r Cynllun hwn. Rydym wedi cadw Rhinweddau Arbennig* Eryri wrth wraidd popeth a wnawn. Trwy weithio gyda’n gilydd, credwn y gallwn gyflawni pethau gwych.\nMae ein Cynllun Partneriaeth yn cynnwys cyfres o ddeilliannau a chamau gweithredu uchelgeisiol a gynlluniwyd er mwyn cadw Eryri’n eithriadol. Rydym yn paratoi ar gyfer realiti gwleidyddol ac amgylcheddol y dyfodol trwy brosiectau fel ystyried parthau 'di-blastig' o fewn y Parc Cenedlaethol; gweithio gyda busnesau lleol ar dwristiaeth gynaliadwy; adfer mawndiroedd er mwyn cynyddu ein storfeydd carbon a dathlu’r iaith Gymraeg a'n treftadaeth ddiwylliannol gyfoethog.\nPan gaiff ei weithredu, bydd Cynllun Eryri yn cynorthwyo i gyflawni pwrpasau’r Parc Cenedlaethol ac i gyflawni nifer o amcanion polisi, nodau a blaenoriaethau Llywodraeth Cymru.\nDywedodd Angela Jones, Rheolwr Partneriaethau APCE;\n“Dydyn ni ddim wedi cuddio rhag yr heriau – rydyn ni'n gwybod bod cyfnod anodd o'n blaenau. Drwy weithio gyda'n gilydd gallwn sicrhau bod ein hasedau naturiol a diwylliannol a'n hamgylchedd yn cael gofal a'u gwella. Gallwn wneud yn siŵr bod Eryri’n darparu cyfoeth o gyfleoedd i ddysgu a darganfod wrth wella lles, a gallwn ymdrechu i sicrhau bod Eryri’n lle gwych i fyw, datblygu a gweithio ynddo. ”\n* Mae gan Eryri 9 Rhinwedd Arbennig a dyma'r rheswm dros ein dynodiad fel Parc Cenedlaethol bron 70 mlynedd yn ôl.


Agenda for Pwyllgor Archwilio on Dydd Mercher, 27ain Mawrth, 2019, 10.00 am\nDydd Mercher, 27ain Mawrth, 2019 10.00 am\nDywedodd y Prif Swyddog fod y Cynghorydd Axworthy yn cymryd lle’r Cynghorydd Holgate ar y Pwyllgor ar hyn o bryd a’i bod wedi derbyn yr hyfforddiant angenrheidiol.\nI gadarnhau, fel cofnod cywir gofnodion y cyfarfod ar 15 Chwefror 2019.\nDerbyniwyd cofnodion y cyfarfod a gynhaliwyd ar 15 Chwefror 2018.\nDiweddariad Chwarterol Rheolaeth Trysorlys 2018/19 PDF 119 KB\nRhoi diweddariad ar faterion sy’n ymwneud a Pholisi, Strategaeth ac Arferion Rheoli Trysorlys y Cyngor.\nAppendix 1 - Investment portfolio as at 28 Feb , eitem 58. PDF 20 KB\nAppendix 2 - Long term borrowing portfolio as at 28 Feb , eitem 58. PDF 77 KB\nAppendix 3 - Short term borrowing portfolio as at 28 Feb , eitem 58. PDF 17 KB\nCyflwynodd y Rheolwr Cyllid Dros Dro (Cyfrifeg Dechnegol) y diweddariad chwarterol ar faterion yn ymwneud â Pholisi, Strategaeth ac Arferion Rheoli Trysorlys y Cyngor 2018/19 hyd at ddiwedd Chwefror 2019.\nRoedd y diweddariad yn adlewyrchu’r strategaeth bresennol ar fenthyca a oedd dan adolygiad parhaus gan yr oedd disgwyl i gyfraddau llog godi’n ddiweddarach yn y flwyddyn. Roedd newidiadau posibl i gyfraddau credyd banciau’r DU yn cael eu monitro yn unol â’r canllawiau gan ymgynghorwyr Rheoli Trysorlys. Roedd gwybodaeth fanwl hefyd wedi’i darparu ar y paratoadau ar gyfer proses Brexit yn cynnwys cynllun gweithredu i reoli’r tri maes risg allweddol os bydd ‘dim cytundeb’.\nGofynnodd Sally Ellis am effaith oedi pellach o ran Brexit. Manylodd y Rheolwr Dros Dro ar y prif risg mewn perthynas â diogelwch a hylifedd buddsoddiadau, a bod y Cyngor yn cynnal ei sefyllfa bresennol nes oedd rhagor o eglurder o ran cwblhad Brexit. Ar ôl derbyn cyngor proffesiynol, roedd Pwyllgor Cronfa Bensiynau Clwyd yn cydnabod y risgiau posibl i’r farchnad a oedd yn ffurfio rhan o’i weithgareddau rheoli risg ehangach ac roedd yn fodlon y byddai’r sefyllfa reoleiddio yn cael ei chynnal hyd at gasgliad trafodaethau ar ôl Brexit.\nSiaradodd y Prif Weithredwr am y gwahaniaeth rhwng perfformiad y farchnad yn hytrach na diogelwch buddsoddiadau heb unrhyw gyngor cenedlaethol hyd yma. Byddai’r ddwy risg yn parhau ar wahân i oedi pellach.\nMewn ymateb i gwestiynau gan y Cynghorydd Johnson, dywedodd y Prif Weithredwr, yn absenoldeb cyngor cenedlaethol i sefydliadau'r sector cyhoeddus, gallai’r Cyngor ond cynllunio o fewn ei gylch gwaith i reoli risgiau y gorau y medrai. Roedd hyn yn cynnwys adolygu cynlluniau parhad busnes ar gyfer gwasanaethau a allai gael eu heffeithio gan Brexit, gwahanu risgiau tymor hir a thymor byr, gan nodi nad oedd disgwyl unrhyw newid sylweddol i farchnadoedd ariannol.\nDywedodd y Prif Swyddog fod yr adolygiadau hyn wedi nodi nifer fechan o risgiau penodol a chyffredin, yn ymwneud â chyflenwyr yn bennaf.\nWrth gyfeirio at seminar Llywodraeth Cymru ddiweddar, mynegodd y Cynghorydd Johnson ei ddiolch i bawb a oedd yn gweithio i baratoi ar gyfer Brexit.\nMewn ymateb i gwestiynau gan y Cynghorydd Dunbobbin, dywedodd y Prif Weithredwr fod ffocws Brexit ar yr effaith ar gymunedau, busnesau a'r gweithlu ac y byddai’n rhaid datrys yr effaith economaidd ar lefel Lywodraethol. Er bod Llywodraeth Cymru’n agored i drafodaethau, roedd gormod o ffactorau anhysbys yn y cam hwn o’r broses.\nNodi’r diweddariad chwarterol yngl?n â Rheoli’r Trysorlys yn 2018/19.\nCynllun Archwilio Swyddfa Archwilio Cymru 2019 PDF 77 KB\nMae Swyddfa Archwilio Cymru, sy’n archwiliwr allanol y Cyngor, wedi paratoi cynnal archwiliad ar gyfer 2019 i’r Cyngor a’r Cronfa Bensiynau Clwyd, sydd yn gosod eu gwaith archwilio arfaethedig ar gyfer y flwyddyn ynghyd ag amserlenni, costau a’r timau archwilio sydd yn gyfrifol am gyflawni’r gwaith.\nAppendix 1 for Wales Audit Office (WAO) Audit Plan 2019 , eitem 59. PDF 294 KB\nCyflwynodd Mr Mike Whiteley Gynllun Archwilio Swyddfa Archwilio Cymru 2019 a oedd yn nodi’r trefniadau a’r cyfrifoldebau ar gyfer y gwaith archwilio arfaethedig ar gyfer y Cyngor.\nWrth grynhoi'r prif bwyntiau, tynnodd sylw at y risgiau archwiliad ariannol allweddol ar reolwyr yn diystyru rheolyddion fel risg gyffredinol, amcangyfrifiadau sylweddol a oedd yn gymhleth o ran eu natur ac yn amodol ar ddyfarniadau a chyflwyniad safonau cyfrifeg newydd lle'r oedd deialog agored gyda swyddogion y Cyngor yngl?n â’r paratoadau. Nid oedd newid arfaethedig i’r ffioedd archwilio a oedd yn cynnwys gwaith ar y Cydbwyllgor Gwastraff Gweddilliol Gogledd Cymru. Fel yn y blynyddoedd blaenorol, roedd y Cynllun Archwilio yn nodi’r rheolyddion a oedd ar waith i liniaru’r bygythiad annibynnol posibl a nodwyd ym mharagraff 30. Gwerthfawrogwyd y Swyddogion Cyllid am gynorthwyo cydweithwyr Swyddfa Archwilio Cymru â chyflawni’r gwaith yn unol â’r amserlen arfaethedig.\nYn ystod trosolwg o’r rhaglen archwilio perfformiad, tynnodd Mr Gwilym Bury sylw at feysydd cyffredin megis cynaliadwyedd ariannol ar draws cynghorau Cymru a gwaith penodol ar leihau ôl-ddyledion rhent yn dilyn newidiadau diwygio'r gyfundrefn les a oedd yn broblem benodol ar gyfer Sir y Fflint. Rhoddwyd diweddariad hefyd ar statws y gwaith archwilio perfformiad parhaus o amlinelliad archwiliad y flwyddyn flaenorol.\nWrth drafod y rhaglen archwilio perfformiad, siaradodd y Prif Weithredwr am symud y ffocws ar faterion lleol a'r cynnig arfaethedig i gael gwared ar rwymedigaethau’r cyngor dan Fesur Llywodraeth Leol (Cymru) 2009. Croesawyd y gwaith archwilio ar ôl-ddyledion rhent i dynnu sylw at ffactorau sy’n cyfrannu a byddai’r prosiect ar Ganolfannau Ailgylchu Gwastraff T? yn darparu adborth annibynnol ar ansawdd mynediad. Roedd protocol mewnol y Cyngor (fel nodwyd mewn eitem ddiweddarach yn y rhaglen) yn darparu mecanwaith ar gyfer rhoi gwybod am ganlyniadau adroddiadau rheoleiddio.\nWrth drafod y rhaglen archwilio ariannol, dywedodd y Rheolwr Cyllid Corfforaethol y byddai gofynion y terfyn amser statudol cynharach yn cael eu cwrdd yn dilyn y paratoadau a roddwyd ar waith y llynedd. O ran y risgiau a nodwyd yn flaenorol, cyflwynodd y wybodaeth ddiweddaraf am drefniadau pontio o fewn y tîm cyn dychweliad y Rheolwr Cyllid. Cydnabuwyd cyfraniadau’r Rheolwr Cyllid Dros Dro yn ystod y cyfnod hwn gan y Prif Weithredwr ac Aelodau’r Pwyllgor a groesawodd ei benodiad i weithio ar gyfrifon Cronfa Bensiynau Clwyd.\nSoniodd y Cynghorydd Dunbobbin am y dyletswyddau a osodwyd ar y Cyngor gan Ddeddf Llesiant Cenedlaethau'r Dyfodol (Cymru) 2015 yn ystod adeg o galedi ariannol. Dywedodd y Prif Weithredwr y byddai'r gwaith cenedlaethol ar gynaliadwyedd ariannol yn tynnu sylw at y cyfrifoldebau ar Lywodraeth Cymru a oedd ei hun yn ddarostyngedig i rwymedigaethau’r un ddeddfwriaeth.\nCwestiynodd y Cynghorydd Dolphin a oedd y ffi archwilio yn cynrychioli gwerth am arian gan na allai barn Swyddfa Archwilio Cymru roi sicrwydd llwyr. Esboniodd Mr Whiteley fod y dull i asesu risg ar waith sampl yn arfer safonol ar gyfer archwilwyr allanol ac nad oedd modd rhoi sicrwydd llwyr heb asesu pob trafodyn unigol.\nNododd y Prif Swyddog fod y ffi archwilio yn ffafriol o’i chymharu â chynghorau eraill yng ... view the full Cofnodion text for item 59.\nTystysgrif Grantiau A Ffurflenni 2017/18 PDF 74 KB\nHysbysu Aelodau o'r ardystiad hawl grant gan Swyddfa Archwilio Cymru ar gyfer y flwyddyn a ddaeth i ben ar 31 Mawrth 2018.\nEnc. 1 - WAO report , eitem 60. PDF 282 KB\nCyflwynodd y Rheolwr Cyllid Corfforaethol adroddiad blynyddol Swyddfa Archwilio Cymru ar ardystiad hawl grant ar gyfer y flwyddyn yn dod i ben ar 31 Mawrth 2018.\nEr nad oedd y canfyddiadau yn cyflwyno risg fawr i berfformiad, nid oeddent yn adlewyrchu’r safonau a ddisgwyliwyd ac roedd swyddogion yn parhau i weithio’n agos â Swyddfa Archwilio Cymru i wella ansawdd hawliau. Roedd gwaith yn mynd rhagddo ar y cynllun gweithredu manwl a byddai’r adroddiad yn cael ei rannu â’r Gr?p Llywodraethu Cyfrifon a Phrif Swyddogion i sicrhau perchnogaeth a chamau gweithredu. Wrth ddarparu cyd-destun, dywedodd y Rheolwr Cyllid Corfforaethol bod yr addasiad net o £11,151 i hawliadau yn gyfran fechan o gyfanswm cyffredinol y grantiau sef £129m heb unrhyw golled ariannol i’r Cyngor.\nWrth grynhoi’r pwyntiau allweddol, soniodd Mr Mike Whiteley o Swyddfa Archwilio Cymru, am y dirywiad bychan o ran perfformiad lle’r oedd hanner yr hawliadau a archwiliwyd yn gymwys a chydnabu fod lle i wella. Roedd y lleihad o ran nifer yr hawliadau grant ar gyfer y cyfnod o ganlyniad i gyflwyniad y Crynodeb Sengl o Grantiau Llywodraeth Cymru a gwnaethpwyd llawer iawn o gamgymeriadau arno (yn ychwanegol at broblemau Llywodraeth Cymru â’r canllawiau a’r templed). Dywedodd Mr Whiteley fod hyn yn siomedig gan fod prosesau a pherfformiad y Cyngor yn gadarn yn gyffredinol, ac awgrymodd fod y trefniant newydd efallai wedi achosi dryswch. Dosbarthodd grynodeb diwygiedig o ganlyniadau’r gwaith ardystio oherwydd problemau fformatio ar yr adroddiad cyhoeddiedig. Roedd yr argymhellion wedi’u derbyn gan y rheolwyr ac roedd timau’n gweithio gyda Swyddfa Archwilio Cymru i roi’r camau gweithredu ar waith.\nWrth ddiolch i gydweithwyr Swyddfa Archwilio Cymru am yr adroddiad, dywedodd y Prif Weithredwr er nad oedd y materion unigol yn bwysig, ar y cyd roeddent yn peri pryder. Roedd gwaith wedi dechrau ar y camau gweithredu cytunedig a byddai’n cael ei fonitro.\nCadarnhaodd Rheolwr yr Adain Archwilio Mewnol fod adolygiad o Grantiau Corfforaethol wedi’i gynnwys yn y Cynllun Archwilio ar gyfer 2019/20.\nNodi cynnwys adroddiad Ardystiad Hawl Grant ar gyfer 2017/18.\nSicrwydd Rheoleiddio Allanol PDF 84 KB\nCefnogi’r crynodeb o’r holl adroddiadau rheoleiddio allanol a dderbyniwyd yn ystod 2017/18 ynghyd ag ymateb y Cyngor.\nEnc. 1 - External audit report summary , eitem 61. PDF 157 KB\nEnc. 2 - External assurance reports protocol , eitem 61. PDF 39 KB\nCyflwynodd Swyddog Gweithredol Busnes a Chyfathrebu Corfforaethol yr adroddiad cryno i roi sicrwydd bod adroddiadau gan reoleiddwyr ac arolygwyr allanol yn 2017/18 wedi cael eu hystyried gan y pwyllgorau perthnasol a bod camau gweithredu wedi’u cymryd mewn ymateb i argymhellion. Roedd hyn yn unol â’r protocol adrodd mewnol cytunedig a oedd yn cael ei rannu.\nAr wahân i un adroddiad lleol heb unrhyw argymhelliad, roedd y gweddill yn adroddiadau cenedlaethol yn dangos ymateb y Cyngor ochr yn ochr ag unrhyw argymhelliad generig.\nSiaradodd y Prif Weithredwr am arfer gadarnhaol y Cyngor o ddefnyddio adroddiadau cenedlaethol i ychwanegu gwerth. Dywedodd Mr Gwilym Bury fod trefniadau tebyg ar waith yng Ngogledd Cymru er nid o reidrwydd ar draws Gymru.\nCyfeiriodd Sally Ellis at yr adroddiadau ar ddigartrefedd a Grantiau Cyfleusterau I'r Anabl a gofynnodd a oedd cynnydd ar yr argymhellion yn cyflawni canlyniadau ar gyfer preswylwyr Sir y Fflint. Gofynnodd y Prif Weithredwr fod Sally yn derbyn yr adroddiadau diweddar yn dangos perfformiad da yn y ddau faes.\nBod y Pwyllgor yn nodi sut yr ymdriniwyd ag adroddiadau gan archwilwyr allanol, rheoleiddwyr ac archwilwyr eraill yn ystod 2017/18.\nCynllun Strategol Archwilio Mewnol PDF 86 KB\nCyflwyno’r Cynllun Archwilio Mewnol arfaethedig ar gyfer 2019/20 - 2021/22 er ystyriaeth yr Aelodau.\nEnc. 1 - Draft Internal Audit Strategic Plan , eitem 62. PDF 679 KB\nCyflwynodd Rheolwyr yr Adain Archwilio Mewnol y Cynllun Strategol Archwilio Mewnol o 2019/20 i 2021/22. Manylwyd ar y dull i ddatblygu’r Cynllun, yn cynnwys ymarfer mapio sicrwydd ac ymgynghoriad â Phrif Swyddogion. Roedd y Cynllun yn amodol ar amrywiad ac adolygiad, gydag archwiliadau ac adolygiadau blaenoriaeth uchel wedi’u blaenoriaethu ar gyfer 2019/20.\nCymeradwyo Cynllun Strategol Archwilio Mewnol Sir y Fflint 2019-2022.\nCydymffurfiaeth Safonau Archwilio Mewnol y Sector Cyhoeddus 2018/19 PDF 81 KB\nEnc. 1 - Checklist for compliance with PSIAS , eitem 63. PDF 331 KB\nEnc. 2 - QAIP actions , eitem 63. PDF 98 KB\nEnc. 3 - QAIP components , eitem 63. PDF 68 KB\nCyflwynodd Rheolwr yr Adain Archwilio Mewnol ganlyniadau’r asesiad mewnol blynyddol o gydymffurfiaeth â Safonau Archwilio Mewnol y Sector Cyhoeddus. Nododd canlyniad yr hunanasesiad mewnol 2018/19 a’r asesiad allanol 2016/17 (drwy adolygiad gan gymheiriaid) gydymffurfiaeth cyffredinol. Roedd y rhaglen ar gyfer asesiad allanol ar gyfer y pum mlynedd nesaf yn cael ei datblygu.\nAdroddiad Cynnydd Archwilio Mewnol 2018/19 PDF 87 KB\nEnc. 1 - Internal Audit Progress Report 2018/19 , eitem 64. PDF 931 KB\nCyfansoddiad y Pwyllgor Archwilio PDF 74 KB\nYstyried a ddylid cynyddu’r nifer o Aelodau ar y Pwyllgor Archwilio.\nCyflwynodd Rheolwr yr Adain Archwilio Mewnol adroddiad i ystyried cyfansoddiad y Pwyllgor Archwilio yn dilyn trafodaeth yn ystod cyfarfod y Pwyllgor Gwasanaethau Democrataidd a Chyfansoddiad. Roedd yr adroddiad yn adlewyrchu’r trefniadau aelodaeth presennol a’r cyfraniadau gwerthfawr a wnaed gan yr aelodau lleyg presennol a blaenorol yn gwasanaethu ar y Pwyllgor. Byddai’n rhaid i unrhyw benderfyniad i newid maint aelodaeth a / neu gynyddu nifer yr aelodau lleyg gael ei wneud drwy argymhelliad i’r Cyngor Sir i’w benderfynu yn y Cyfarfod Cyffredinol Blynyddol.\nDywedodd y Prif Swyddog y byddai’n rhaid i faint y Pwyllgor fod yn gymesur â’r gwaith a wneir a natur y cwestiynau yn y cyfarfodydd ac argymhellodd ei bod yn haws cyflawni hyn drwy gadw nifer yr aelodau yn isel. Er y byddai’n rhaid i’r Pwyllgor fod yn gytbwys yn wleidyddol, byddai unrhyw newid i gynrychioli pob gr?p gwleidyddol yn golygu cynnydd i un ar ddeg (neu ddeg o bosib) o gynghorwyr. Wrth drafod goblygiadau o ran adnoddau, eglurwyd mai’r hawl tâl ar gyfer aelod lleyg oedd £99 fesul cyfarfod yn hytrach na £128 a oedd yn berthnasol i aelod lleyg yn cadeirio cyfarfod.\nSiaradodd y Cynghorydd Dolphin am yr effaith gadarnhaol gan yr aelod lleyg presennol ac awgrymodd y byddai aelod lleyg ychwanegol hefyd yn fanteisiol. Er lles tegwch, dywedodd y dylai pob gr?p gwleidyddol gael ei gynrychioli ac awgrymodd y byddai modd gwneud hyn drwy gynnig sedd y gr?p lleiaf (ei gr?p ei hun ar hyn o bryd) i’r Gr?p Annibynnol newydd.\nDywedodd y Cynghorydd Johnson fod y Pwyllgor eisoes yn weddol gytbwys rhwng y grwpiau llywodraethol a’r grwpiau gwrthwynebol. Dywedodd bod aelodaeth lai yn gyffredinol yn caniatáu i bawb sy’n bresennol gyfrannu, a siaradodd o blaid aelod lleyg ychwanegol pe bai unrhyw newid yn cael ei wneud.\nRoedd y Cynghorydd Dunbobbin yn cytuno â’r Cynghorydd Johnson, gan fod y cyfarfodydd yn agored i Aelodau eraill eu harsylwi os oeddent yn dymuno gwneud hynny. Nid oedd yn credu y byddai cynyddu nifer y cynghorwyr yn ychwanegu gwerth at y Pwyllgor.\nYn dilyn ei sylwadau blaenorol, cynigodd y Cynghorydd Dolphin y dylid penodi’r gr?p nad oedd wedi’i gynrychioli ar y Pwyllgor ar hyn o bryd yn lle’r gr?p lleiaf, gydag aelod lleyg ychwanegol os y cytunwyd ar hynny.\nAr y sail hon, awgrymodd y Prif Weithredwr y dylai’r cynnig i’w argymell i’r Cyngor nodi bod nifer y cynghorwyr yn aros yr un fath ac y dylid cylchdroi aelodaeth er mwyn caniatáu i bob gr?p gwleidyddol gymryd rhan, a phenodi ail aelod lleyg. Byddai’r trefniadau cylchdroi yn cael eu cytuno ag Arweinwyr Gr?p.\nCynigiwyd hyn yn ffurfiol gan y Cynghorydd Johnson ac eiliwyd gan y Cynghorydd Dunbobbin. O'i roi i bleidlais, cymeradwywyd hyn.\nBod y Pwyllgor yn dymuno argymell i’r Cyngor, drwy Gyfarfod Blynyddol y Cyngor, y dylid cadw nifer y cynghorwyr ar y Pwyllgor Archwilio a chylchdroi aelodaeth er mwyn caniatáu i bob gr?p gwleidyddol gymryd rhan. Hefyd y dylid recriwtio aelod lleyg ychwanegol.\nEnc. 1 - Action points , eitem 66. PDF 53 KB\nCyflwynodd Rheolwr yr Adain Archwilio Mewnol yr adroddiad diweddariad ar gamau gweithredu o gyfarfodydd blaenorol, roedd y rhan fwyaf ohonynt wedi’u cwblhau neu ar y gweill.\nEnc. 1 for Forward Work Programme , eitem 67. PDF 53 KB\nWrth gyflwyno’r Rhaglen Gwaith i’r Dyfodol i’w hystyried, dywedodd Rheolwr yr Adain Archwilio Mewnol nad oedd unrhyw newid wedi’i wneud ers y cyfarfod diwethaf. Byddai’r eitemau ar adroddiadau Grantiau Corfforaethol a Swyddfa Archwilio Cymru a drafodwyd yn ystod y cyfarfod yn cael eu trefnu.\n(b) Awdurdodi Rheolwr yr adran Archwilio Mewnol, mewn ymgynghoriad â Chadeirydd ac Is-gadeirydd y Pwyllgor, i amrywio'r Rhaglen Waith i’r Dyfodol rhwng cyfarfodydd, yn ôl yr angen.


Sut y gallwch helpu | Small Talk Saves Lives | Samaritans\nYou are hereHome > Media centre > Our campaigns > Small Talk Saves Lives > How You Can Help > Sut y gallwch helpu\nGall teimladau hunanladdol fod yn llethol, ond byddant yn mynd heibio. Mae sut mae rhywun yn ymddwyn yn y ffenestr fer hon mor unigryw â'r unigolyn ei hun. Ond mae arwyddion y gallwch chwilio amdanynt.\nArwyddion y gallai fod angen help ar rywun\nEdrych yn bell, encilgar neu ofidus\nSefyll ar ei ben/ar ei phen ei hun neu mewn man ynysig\nAros ar y platfform am gyfnodau hir o amser/methu â dal trenau sy'n aros\nRhywun sy'n edrych allan o le neu deimlad nad ‘yw rhywbeth yn hollol iawn’. Os ydych yn teimlo felly am rywun, ymddiriedwch yn eich greddfau a cheisiwch helpu.\nMynd at rywun sydd mewn angen\nMae pobl sy'n hunanladdol yn aml yn teimlo nad oes ffordd arall allan. Felly ni fyddwch yn gwaethygu'r sefyllfa, ond gallech helpu i achub bywyd. Mae llawer o bobl yn mynd ymlaen i wneud adferiad llawn. Gall meddyliau hunanladdol gilio a phasio yn gyfan gwbl. Gall pobl weithio trwyddyn nhw, yn enwedig gyda chefnogaeth. Gallant wella a byw bywyd hapusach.\nOs ydych yn teimlo'n gyfforddus a'i bod yn ddiogel i wneud hynny, gall dechrau sgwrs fod yn ddigon i darfu ar feddyliau hunanladdol rhywun.\nGallai hyn fod yn gwestiwn syml fel ‘ydych chi'n iawn?’ neu sylw am y tywydd. Mae cwestiynau a ddefnyddir gan staff rheilffordd wedi cynnwys:\nBeth yw'ch enw chi?\nMae'n noson gynnes, tydi?\nPa drên ydych chi'n mynd i ddal?\nOes angen unrhyw help arnoch chi?\nPe byddai'n well gennych beidio â mynd at yr unigolyn eich hunan yna gallwch dynnu sylw aelod o staff neu alw 999.\nBeth y gallwch wneud os oes angen help ar yr unigolyn\nOs ydych yn synhwyro y gallai fod angen help ar yr unigolyn yn dilyn eich cyfarchiad cyntaf, yna gallech ofyn yn uniongyrchol iddynt os ydynt yn iawn.\nGallech gyflwyno eich hun ac annog iddynt siarad a gwrando os gallwch chi. Gallech wedyn gynnig i fynd â hwy i amgylchedd diogelach lle gallwch gael y gefnogaeth gywir iddynt.\nTynnwch sylw aelod o staff rheilffordd cyn gynted ag y gallwch ac os oes angen, galwch 999.\nCymryd y cam cyntaf hwnnw ac er y gall gwneud y fath ymyriad deimlo'n eithriadol o anghyfforddus, gwyddom eich bod yno iddynt ar bwynt yn eu bywydau o fregusrwydd eithafol ac mae hyn yn gallu ac yn gwneud gwahaniaeth cadarnhaol enfawr.\nOs ydych wedi cael eich effeithio gan eich ymyriad ac yr hoffech rywfaint o gefnogaeth neu yr hoffech siarad â rhywun amdano, gallwch siarad â'r Samariaid wrth alw 116 123.\nNeges diogelwch rheilffordd\nOs yw'r sefyllfa'n argyfwng (e.e. mae'r unigolyn ar y trac), tynnwch sylw staff yr orsaf neu galwch 999 ar unwaith. Peidiwch â mynd ar y rheilffordd o dan unrhyw amgylchiadau.\nExplore Small Talk Can Save Lives:


Astudiaethau Cymreig - The Learned Society of Wales\nAstudiaethau Cymreig yw archwiliad, esboniad a dealltwriaeth ddeallusol o bopeth sy’n ymwneud â Chymru a’i chysylltiadau â’r byd ehangach.\nMae’n faes sy’n blaguro, a gwelir corff cryf o waith yn datblygu yn ein prifysgolion a’n cyrff ymchwil, treftadaeth a diwylliannol. O ymchwilio canfyddiadau pobl ifanc o’u cymunedau, eu cenedl a’r Gymraeg, i ailddarganfod lleisiau anghofiedig mewn llenyddiaeth; o archwilio gwaddol diwydiant trwm i ddatrysiadau arloesol i newid yn yr hinsawdd, mae Astudiaethau Cymreig yn adnodd addysgol a diwylliannol ag iddo botensial mawr.\nYn ei hanfod, gall helpu i gyflwyno delwedd o Gymru gyfoes i gynulleidfa ryngwladol. Er mwyn gwneud hyn, mae angen i ni fod ag ymwybyddiaeth gryfach o’r hyn sy’n gwneud y genedl yn arbennig. Ymhlith nodweddion Cymru mae ei diwylliant, ei gwerthoedd, ei hanes, dwyieithrwydd, pwysigrwydd cymuned a chynefin, traddodiadau gwleidyddol a chymdeithasol, amrywiaeth a llawer mwy. Dyma briodweddau craidd y genedl. Nid ystrydebau’n edrych yn ôl yw’r rhain ond yn hytrach asedau sy’n gosod Cymru ar wahân.\nMae gwybod a gwerthfawrogi pwy ydym ni’n hanfodol i’n hunanymwybyddiaeth a’n hunanhyder. Caiff hyn ei gydnabod yn y cwricwlwm cenedlaethol newydd i ysgolion. Fe’i hadlewyrchwyd hefyd yn Astudiaeth Etholiad Cymru 2016, lle nododd dros hanner y rhai a ymatebodd fod ymfalchïo yn hanes, treftadaeth neu dirwedd Cymru, ynghyd â’i diwylliant, llenyddiaeth a chelfyddydau, yn rhan bwysig o’r hyn mae’n ei olygu i fod yn Gymry.\nYn y llyfryn hwn, nod Cymdeithas Ddysgedig Cymru yw tynnu sylw at enghreifftiau o Astudiaethau Cymreig ar draws nifer o sefydliadau a disgyblaethau academaidd. Gyda Deddf Llesiant Cenedlaethau’r Dyfodol yn ysbrydoliaeth, mae’n edrych ar yr amrediad cyfan o feysydd sy’n angenrheidiol i ddatblygu Cymru fel cenedl gynaliadwy a dynamig.\nYn y gwaith hwn dangosir o ble mae Cymru wedi dod, yn ogystal ag i ble mae’n dymuno mynd.


Hanfodol ar gyfer Sports Travel Microfiber Instant Oeri Tywel Chwaraeon\nHafan > cynhyrchion > oeri Tywel > Oeri Tywel Chwaraeon > Instant Oeri Tywel Chwaraeon\nInstant Oeri Tywel Chwaraeon\nColor Textile yn sydyn microfiber proffesiynol oeri cyflenwr tywel chwaraeon, cyflenwad microfiber amrantiad tywel oeri chwaraeon sampl am ddim pris ffatri, croeso i ymgynghori amrantiad microfiber cyfanwerthu oeri tywel chwaraeon. Mae ffabrig oer-synhwyro unigryw yn rhoi profiad adfywiol gwahanol i chi. Mae’n anadlu ac anadlu. Mae’n ysgafn ac yn hawdd i’w cario, ac mae’n para am amser hir. Ar ôl 2 awr o chwysu, y teimlad oer yn para mwy. Dim oer ffisegol cemegol ychwanegu teimlo dim arogl.\nNodweddion Instant Oeri Tywel Chwaraeon\nParamedrau o Instant Oeri Tywel Chwaraeon\nColor Textile yn sydyn microfiber proffesiynol Tsieina oeri chwaraeon cyflenwr tywel, cyflenwi amp ansawdd uchel; oeri chwaraeon pris ffatri microfiber amrantiad sampl am ddim tywel, os ydych am i cyfanwerthu amp ansawdd uchel; ffatri pris amrantiad oeri tywel chwaraeon, croeso i ymgynghori amrantiad microfiber cyfanwerthu oeri pris ffatri tywel chwaraeon am ddim.\nCais ac ôl-Gwerthu Gwasanaeth o Instant Oeri Tywel Chwaraeon\nSut i ddewis tywel golff o safon uchel? crefft tywel golff Secret. Golff wastad wedi ymddangos i fod yn gamp ar gyfer y cyfoethog, pobl uchel diwedd i fynd. Cyn belled â’i fod yn gysylltiedig â golff, mae yna deimlad uchel diwedd, fel tywelion golff.\nFelly gall tywel chwaraeon fynd i mewn i’r llygaid uchel diwedd bobl?\nYn fyr, ar yr amod ei fod yn tywel cotwm sy’n amsugno chwys, golff yn gamp, ond nid yw yr un fath â rhedeg, pêl-fasged, pêl-droed a. Nid yw’n ymarferiad arbennig chwyslyd. Felly, mewn gwirionedd, nid oes angen arbennig o bwysig ar gyfer amsugno chwys.\nOnd fel tywel golff, yr arddull presennol yn llawer wahanol nag o’r blaen.\nPwynt pwysig iawn hefyd y perffeithrwydd o argraffu dechnoleg.\ntechnoleg cynhyrchu argraffu digidol wedi cychwyn ei gyfnod datblygu euraidd hun ar ôl y gwelliant technegol dros y blynyddoedd diwethaf. Gartref, mae mwy a mwy o fentrau yn dechrau trawsnewid a chyflwyno technoleg argraffu digidol ar gyfer cynhyrchu.\nYn wir, nid yn unig y dechnoleg argraffu digidol ar hyn o bryd, hyd yn oed y dechnoleg argraffu traddodiadol, yn cael ei hargraffu ar y lliain, ond o’i gymharu â’r argraffu traddodiadol, technoleg argraffu digidol hefyd yn llawer o fanteision, a restrir ar y canlynol.\n1. O’i gymharu â argraffu traddodiadol, gan argraffu digidol unrhyw gyfyngiadau ar liw a phatrwm, a gellir ei ddefnyddio i addasu dyluniad y cynllun.\n2. O’i gymharu ag argraffu traddodiadol, nid argraffu digidol yn gofyn am wneud plât. Dim ond mae angen i fewnforio patrwm a ddyluniwyd yn uniongyrchol i mewn i’r cyfrifiadur i argraffu cynhyrchu yn uniongyrchol, felly nid yn unig yn gallu arbed llawer o gostau gwneud plât, ond hefyd arbed llawer o arian. amser. Ar ben hynny, dim ond mae angen ei haddasu yn uniongyrchol gan ps addasu, ac nid y plât yn cael ei ail-haddasu ar ôl addasu.\n3. Nid oes angen gormod o Mae maint archeb. Yn awr, bydd llawer o bobl yn dewis cynhyrchu arfer, ond mae’r cynhyrchiad arferiad yn gyffredinol yn gymharol uchel diwedd, felly nid yw’r maint yn rhy uchel, ond mae ganddo argraffu traddodiadol lawer o ofynion. Gellir argraffu digidol yn cael ei addasu mewn nifer fach o gynyrchiadau, ac mae hefyd yn diwallu anghenion llawer o fusnesau bach. technoleg argraffu digidol o ansawdd uchel yn ogystal â hargraffu arferiad tywel golff ffabrig yn berffaith!\nPoeth Tags: Llestri unwaith oeri tywel chwaraeon, o ansawdd uchel, pris ffatri, gwneuthurwr, cyflenwr, ar werth, cyfanwerthu.\nHooded Anifeiliaid Tywel


Mwy o ddarpariaeth trwy gyfrwng y Gymraeg i ddisgyblion ifanc ag awtistiaeth - CBS Pen-y-bont\nAr ôl sefydlu darpariaeth cyfrwng Cymraeg eisoes yn Ysgol Gyfun Gymraeg Llangynwyd, yn ogystal â darpariaeth cyfrwng Saesneg yn Ysgol Gynradd Pencoed ac Ysgol Gyfun Maesteg, hoffai Cyngor Bwrdeistref Sirol Pen-y-bont ar Ogwr sefydlu canolfan adnoddau dysgu i ddisgyblion ag anhwylderau ar y sbectrwm awtistig yn Ysgol Gynradd Gymraeg Calon y Cymoedd ym Metws, sydd newydd ei hagor.\nByddai'r ganolfan arfaethedig yn galluogi plant sydd â diagnosis o anhwylderau ar y sbectrwm awtistig i barhau mewn ysgol gynradd cyfrwng Cymraeg cyn symud yn ddirwystr i'w hysgol uwchradd cyfrwng Cymraeg leol yn Ysgol Gyfun Gymraeg Llangynwyd.\nMae Aelodau'r Cabinet o'r cyngor wedi bod yn gwrando'r wythnos hon ar adborth cadarnhaol a gasglwyd o ymgynghoriad ffurfiol gyda rhieni, disgyblion, staff, corff llywodraethu Ysgol Gynradd Gymraeg Calon y Cymoedd ac Estyn mewn perthynas â'r cynnig.\nY cam nesaf yw cyhoeddi hysbysiad statudol i nodi dechrau cyfnod o 28 diwrnod pan ellir cyflwyno gwrthwynebiadau i'r cynnig yn ysgrifenedig. Ar ôl i gyfnod yr hysbysiad cyhoeddus ddod i ben ar 27 Mawrth, caiff adroddiad pellach ei wneud i Aelodau'r Cabinet fel y gallant ystyried unrhyw wrthwynebiadau a gwneud penderfyniad ar sail yr holl wybodaeth sydd ar gael.\nOs derbynnir cymeradwyaeth ar gyfer y ganolfan adnoddau dysgu newydd, gallai agor ym mis Medi 2019, a byddai’n darparu ar gyfer uchafswm o wyth disgybl.\nY llynedd, roedd cefnogaeth ysgubol ar gyfer sefydlu canolfan adnoddau dysgu cyfrwng Cymraeg yn Ysgol Gyfun Gymraeg Llangynwyd. Wedi sefydlu'r ganolfan honno, y cam rhesymegol nesaf yw creu darpariaeth debyg yn un o’r ysgolion bwydo cyfrwng Cymraeg. Gan fod yr ysgol wedi'i lleoli yng nghanol y fwrdeistref sirol, credwn fod yr ysgol newydd, Ysgol Gynradd Gymraeg Calon y Cymoedd, yn lle perffaith ar gyfer hyn.\nRoedd canlyniad yr ymgynghoriad yn gadarnhaol, ac roeddem yn falch o gael y cyfle i ateb yr amryw o gwestiynau a ofynnwyd ynglŷn â sut y bydd y ganolfan adnoddau dysgu'n gweithio. Nododd disgyblion ei fod yn bwysig iawn cefnogi eu ffrindiau a oedd eisoes yn yr ysgol ac sydd angen y math hwn o gefnogaeth.\nByddai’r ganolfan adnoddau dysgu newydd yn rhan annatod o’r ysgol brif ffrwd ac yn cynnig amgylchedd ble bydd y plant yn gallu datblygu a ffynnu o fewn eu grŵp cyfoedion a chael mynediad arferol at faes llafur y brif ffrwd pan fo'n briodol.\nYn y cyfamser, yn dilyn ymgynghoriad cyhoeddus arall, mae Aelodau'r Cabinet hefyd wedi cytuno i gyhoeddi hysbysiad statudol o 28 diwrnod mewn perthynas â bwriad y cyngor i gau ei ddarpariaeth anogaeth yn Ysgol Gynradd Betws ar 31 Mai 2019.\nCynigir y dylai'r pedwar disgybl sy'n mynychu'r ddarpariaeth anogaeth ar hyn o bryd naill ai ailymuno â’u hysgolion prif ffrwd fel y gallant gael addysg mor agos i'w cartrefi ag sy'n bosib neu symud i Ddarpariaeth Amgen y Bont yng Nghampws Bryncethin. Yn y dyfodol, cyfeirir myfyrwyr sydd angen y cymorth ychwanegol hwn at leoliad yn Narpariaeth Amgen y Bont.


Cyflwynwyd y Fedal i Jennifer dan y ffug enw ‘Siwan’ am ysgrifennu ar unrhyw dair ffurf a pharatoi sgwrs ar dâp. Canolbwyntiodd un darn o’i gwaith ysgrifenedig ar gymeriad adnabyddus i ardal yr Eisteddfod, sef Syr Ifan ab Owen Edwards, sylfaenydd yr Urdd. Lluniodd lythyron personol rhyngddo a’i gyfnither mewn arddull sgyrsiol, agos-atoch, yn ôl y beirniaid.\nJane Nicholas a Beryl Davies oedd wrth fwrdd y beirniaid, ac yn ôl y ddwy wrth draddodi’r feirniadaeth i’r pump ymgeisydd o’r llwyfan heddiw: “Siaradodd ‘Siwan’ yn frwdfrydig yn y cyfweliad a phrofodd iddi gyrraedd safon dda o ystyried mai ym mlwyddyn saith y dechreuodd ddysgu’r iaith. Mae’n llwyr deilyngu’r wobr.”\nAnaml iawn y mae enillydd un o brif seremonïau’r Eisteddfod yn gallu dweud ei fod yn chwarae camp ar y lefel uchaf, ond heddiw, mae enillydd Medal y Dysgwyr yn serennu ar y cwrt sboncen hefyd. Mae Jennifer yn chwarae sboncen dros Gymru ac yn teithio’n helaeth wrth gymryd rhan mewn cystadlaethau ar hyd a lled y wlad a thramor. Aeth ei thaith ddiwethaf â hi i’r Eidal i’w chystadleuaeth Ewropeaidd cyntaf yn yr adran hŷn. Dwed mai teithio yw un o’i hoff ddiddordebau, felly mae’n ei theimlo hi’n fraint cael teithio gyda’i ffrindiau a gweld lleoliadau newydd wrth chwarae sboncen. Mae Jennifer yn hyfforddi bron bob dydd ac yn gweithio yn ei Chlwb Sboncen lleol ddwywaith yr wythnos. Mai’n ymddiddori mewn nifer o wahanol gampau, ac yn hoff hefyd o ddarllen a gwrando ar gerddoriaeth.\nEr bod cystadlu yn Eisteddfod yr Urdd yn newydd i Jennifer, mai wedi ymweld â Gwersylloedd yr Urdd yng Nglan-llyn a Llangrannog. Bu’n gweithio fel arweinydd yn y Gwersylloedd fel rhan o’i phrofiad gwaith:\n“Cawson ni lawer o hwyl achos gwnaethon ni ddigon o bethau cŵl, fel rafftio dŵr gwyn. Gyda’r nos aethon ni i wylio Blodeuwedd yn cael ei pherfformio yn yr awyr agored - roedd hi’n fin nos hyfryd!” meddai Jennifer.\nWedi cwblhau ei harholiadau Lefel A, gobaith Jennifer yw teithio a chwarae sboncen am flwyddyn ac yna ei huchelgais yw mynd i’r Brifysgol yn America i astudio a chwarae sboncen. “Ond, hoffwn ddychwelyd i Gymru wedi hynny,” meddai.\nYn gydradd ail yn y gystadleuaeth eleni y mae ‘Pwsi’ sef Sophie Squibbs, Ysgol Cil y Coed, Sir Fynwy ac ‘Aneurin’ sef Rachel Bevan, Ysgol Uwchradd Caerdydd. Yn drydydd mae’r ‘Nofiwr’ sef Rhys Crimlisk, Ysgol Uwchradd Caerdydd.


AASraw Ansawdd Cynnyrch\nAr gyfer ansawdd AASraw, mae ein slogan o “Gellir gweld nwyddau Athrylith” yn ei olygu. Ar gyfer steroidau profiadol, perchnogion coginio neu berchnogion labordai tanddaearol, o'r ymddangosiad a'r arogl a rhai cymeriadau corfforol eraill, gallant ddweud bod y nwyddau'n rhai athrylith neu'n rhai drwg. Ond er mwyn helpu i rai dwylo ffres, Mae'r holl ddeunydd crai o AASraw wedi'i warantu am burdeb dim llai na 98%, mae'r mwyafrif o'r nwyddau gyda phurdeb 99%. Mae adroddiadau profi HPLC a COA fel y gefnogaeth sylfaenol i'n haddewid. Ac rydym yn annog ein cleientiaid a brynwyd i brofi'r powdr amrwd gan eu Labordai lleol a gallwn dalu am y gost gysylltiedig.


Cig Mink yw breuddwyd pob merch. Mae'n edrych yn ddeniadol iawn, ac yn rhoi delwedd i moethus a nobeldeb. Felly, i ddewis cyw i gôt minc, mae angen i chi ofalus, er mwyn peidio â difetha'r ddelwedd gyfan. Rydym yn bwriadu darganfod pa hetiau y gellir eu gwisgo dan gôt ffwr moch, a pha rai - nid ydynt.\nCôt a het ffwrc minc\nHeddiw mae yna lawer o fodelau o gotiau minc, ond mae yna fwy o hetiau hyd yn oed. O'r fath amrywiaeth enfawr, byddwch yn sicr yn dod o hyd i'r un a fydd yn eistedd arnoch yn berffaith.\nFelly, sut i godi het i gôt minc bach? Gan fod cotiau ffwr pinc yn wahanol, byddwn yn codi nifer o wahanol hetiau ar gyfer cotiau ffwr gwahanol.\nShawls ar gyfer cot ffwrc minc\nHeddiw, mae wedi dod yn ffasiynol iawn i wisgo cansernau, nid yn unig fel affeithiwr, ond hefyd fel pennawd. Felly, y gwisgoedd yw'r affeithiwr mwyaf hyblyg, ac mae'n cyd-fynd â phob model o gig minc. Ydy hi'n gôt pinc bach yn y gaeaf, neu dymor demi fer. Edrychwch ar fodelau gwych o gogion ffwr hir gyda phupyn byr, a gallant wisgo menywod o unrhyw ffiseg. Ar gyfer erthyglau byrrach, defnyddir ffwr gyda cherbyd hirach.\nYn cymryd o dan gôt ffwr moch\nOs yw'r tywydd ar gyfer y gorsedd yn ddigon oer, yna gallwch chi godi'r beret gwreiddiol sy'n cyd-fynd â phob merch. Gyda llaw, gellir gwneud beret hefyd o fwc pinc neu o fyd, a gellir eu gwau neu eu gwau'n gyffredin gydag addurniad gwreiddiol.\nMae cotiau ffwr haen i fincion yn fwy addas ar gyfer menywod canol oed. Mae arddullwyr merched ifanc yn argymell gyda chôt ffwrc bach i wisgo hetiau wedi'u gwau, y mae'r tymor hwn yn boblogaidd iawn. Ond, mae llawer o hetiau wedi'u gwau ac ni fydd pob model yn addas i chi, felly dewiswch rywbeth sy'n addas i'ch math o wyneb. Gan ddewis cip ar gyfer cot pinc, ceisiwch roi cynnig ar sawl opsiwn gwahanol i ddod o hyd i'ch delfrydol, ac peidiwch ag anghofio rhoi ar eich harddwch minc, yna ni fydd eich pryniant yn peri i chi ofid unrhyw beth.\nAc, wrth gwrs, ni allwn helpu i ddweud bod het neu het fras-eang o'r Fedor yn dod i'r cot bach. Mae'r opsiwn hwn hefyd yn fwy ieuenctid. Bydd merch mewn ensemble o'r fath yn denu llawer o sylw ac yn derbyn llawer o ganmoliaeth i'w chyfeiriad.\nWel, os nad ydych chi'n gefnogwr o hetiau, yna gwisgo cot ffwrc gyda cwfl.\nPeidiwch â bod ofn rhoi cynnig ar opsiynau newydd, cyfuno lliwiau anghydnaws ar yr olwg gyntaf a cheisio gyda gwahanol fodelau o hetiau côt minc. Weithiau bydd hyd yn oed y siapiau a'r cyfuniadau mwyaf annisgwyl yn edrych yn ffasiynol a hardd.\nGyda beth i wisgo boleros jîns?\nCyfrinachau harddwch merched dwyreiniol\nGyda beth i wisgo esgidiau sugno glas?\nRwd pomegranad - eiddo defnyddiol\nScarlett Johansson yn datgelu ei hun am y dynion, gan alw Gordon Ramsey "poeth"


Ymweliad newid bywyd i Sweden ar gyfer dysgwyr Astudiaethau Ceffylau Coleg Sir Gâr\nHome > Blog > Ymweliad newid bywyd i Sweden ar gyfer dysgwyr Astudiaethau Ceffylau Coleg Sir Gâr\nRoedd ein Rheolwr Prosiect Rhyngwladol, Siân Holleran, yn falch iawn o ymweld â Champws Pibwrlwyd Coleg Sir Gâr yn ddiweddar i ddysgu am ymweliad gwych y dysgwyr Ceffylau â Flyinge Kungsgård, un o’r tair canolfan marchogaeth genedlaethol yn Sweden sy’n canolbwyntio ar ddatblygu rhagoriaeth ar gyfer y sector ceffylau.\nAriannwyd yr ymweliad 2 wythnos gan Gynllun Turing, rhaglen symudedd rhyngwladol llywodraeth y DU sy’n darparu cyllid ar gyfer cyfleoedd rhyngwladol mewn addysg a hyfforddiant ar draws y byd ac yn rhoi cyfleoedd i ddysgwyr Coleg Sir Gâr na fyddent wedi’u profi fel arall.\nBu dysgwyr yn cymryd rhan mewn ystod eang o weithgareddau o fferi a gyrru cerbydau i wersi marchogaeth a gwacáu. Buont hefyd yn treulio amser yn y clinig milfeddygol.\nDywedodd Rheolwr Prosiect Rhyngwladol ColegauCymru, Siân Holleran,\n“Mae’n wych gweld Coleg Sir Gâr yn arwain y ffordd o ran symudedd tramor wrth i ni ddod allan o gyfyngiadau pandemig Covid19. Roedd cyflwyniad y dysgwyr yn ysbrydoledig! Cawsant gymaint o gyfleoedd yn Flyinge i ddysgu sgiliau newydd ac i ehangu eu gwybodaeth am farchwriaeth a rheoli ceffylau. Buont yn siarad yn angerddol am y technolegau arloesol a ddefnyddiwyd yn y ganolfan a’r amgylchedd tawel a sicrhaodd fod y ceffylau’n hapus ac yn ddiogel.”\nYchwanegodd Rheolwr Rhaglen Cyrsiau Gwyddor Ceffylau ac Anifeiliaid Coleg Sir Gâr Anna Lowndes,\nCafodd y dysgwyr gymaint o’r ymweliad hwn gyda phrofiadau na fyddent efallai wedi’u cael fel arall. Bydd Adran Geffylau Pibrlwyd hefyd yn elwa o’r ymweliad wrth inni gynllunio i roi rhai o’r arferion gorau y gwelsom yn Flyinge ar waith.\nCysylltwch â'n Rheolwr Prosiect Rhyngwladol Siân Holleran i drafod y cyfleoedd sydd ar gael i'ch coleg ar nifer o raglenni symudedd tramor.\nRhaglen fyd-eang y DU i astudio a gweithio dramor\nCynllun Turing yn sicrhau parhad i waith gwerthfawr a chyfleoedd astudio dramor dysgwyr addysg bellach\nDathlu cyflawniadau Erasmus+ ond dyfodol ansicr i'r rhaglen


Adolygiad yn dod i'r casgliad bod Llywodraeth wedi methu yn ei dyletswydd i ddiogelu hawliau plant sy’n cael eu haddysgu gartref, a phlant mewn ysgolion annibynnol - Children’s Commissioner for Wales\nAdolygiad yn dod i’r casgliad bod Llywodraeth wedi methu yn ei dyletswydd i ddiogelu hawliau plant sy’n cael eu haddysgu gartref, a phlant mewn ysgolion annibynnol\nMae adolygiad ffurfiol gan Gomisiynydd Plant Cymru wedi dod i’r casgliad bod Llywodraeth Cymru wedi methu yn ei dyletswydd i ddiogelu hawliau plant sy’n cael eu haddysgu gartref, a phlant mewn ysgolion annibynnol.\nDaw’r adolygiad hwn ddegawd wedi marwolaeth Dylan Seabridge, bachgen o Sir Benfro a fu farw o’r llwg (scurvy) ar ôl cyfnod o 7 mlynedd pan oedd heb ei weld gan unrhyw wasanaethau.\nErs ei farwolaeth bu galwadau niferus – a nifer o ymrwymiadau dros flynyddoedd lawer gan y Llywodraeth – am reoleiddio addysgu gartref yn llymach, gan gynnwys galwadau am gofrestr neu gronfa ddata, a hefyd am sicrhau bod gwasanaethau proffesiynol yn gweld plant.\nMae achosion eraill hefyd wedi amlygu’r angen am gryfhau’r gyfraith ynghylch addysgu gartref, yn ôl y Comisiynydd Plant. Y llynedd, roedd Adolygiad Ymarfer Plant a gyhoeddwyd yn cynnwys manylion achos o gam-drin corfforol ac emosiynol difrifol lle roedd y ffaith bod plant y teulu yn derbyn eu haddysg gartref yn un ffactor. Mae’r adroddiad yn nodi bod y rhieni wedi cyflawni eu dyletswyddau cyfreithiol o ran yr addysgu gartref, ond bod diffygion yn y canllawiau cyfredol ar gyfer hynny. Fel rhan o’r Adolygiad Ymarfer Plant, dywedodd y plant dan sylw “…mai’r plant ddylai ddewis ydyn nhw am gael eu haddysgu gartre” ac “y dylai swyddogion addysg ddod i’r tŷ”.\nYr haf diwethaf, cyhoeddodd Llywodraeth Cymru ei bod wedi gollwng cynlluniau ar gyfer deddfwriaeth newydd, gan gyfeirio at effaith y Coronafeirws ar ei llwyth gwaith.\nArweiniodd hynny at y Comisiynydd Plant yn adolygu effeithiolrwydd penderfyniadau’r Llywodraeth yn y maes hwn dros nifer o flynyddoedd.\nBu’r Comisiynydd hefyd yn adolygu effeithiolrwydd penderfyniadau’r Llywodraeth mewn perthynas â diogelu mewn ysgolion annibynnol.\nAr hyn o bryd, nid yw’n ofynnol bod staff ysgolion annibynnol wedi’u cofrestru gyda Chyngor y Gweithlu Addysg (EWC) i Gymru, sef rheoleiddiwr annibynnol staff addysg.\nMae hynny’n golygu nad yw’r EWC yn gallu ymyrryd os codir pryderon ynghylch athrawon neu staff cefnogi dysgu mewn ysgolion annibynnol.\nMae hefyd yn golygu na ellir tynnu staff ysgolion annibynnol oddi ar gofrestr y gweithlu yn yr un modd â staff ysgolion y wladwriaeth, sy’n golygu eu bod yn gallu dal i weithio gyda phlant hyd yn oed os byddan nhw wedi cael eu diswyddo yn dilyn gweithdrefnau disgyblu mewnol yn ymwneud â chamymddygiad yng nghyswllt plant.\nCodwyd pryderon hefyd ynghylch cryfder rheoliadau ysgolion annibynnol o ran gofynion cofrestru, gan gynnwys arweinyddiaeth a rheolaeth.\nCyflwynwyd Rheoliadau Ysgolion Annibynnol i Gymru yn 2003. Ers hynny, mae’r canllawiau yn yr Alban a Lloegr wedi cael eu cryfhau, ond ni fu fawr ddim newidiadau ystyrlon yng Nghymru, yn ôl y Comisiynydd Plant.\nDyma’r tro cyntaf i swyddfa’r Comisiynydd Plant ddefnyddio ei bwerau cyfreithiol i adolygu Llywodraeth Cymru.\nYng nghyswllt Addysgu Gartref, canfu’r adolygiad y canlynol:\nbod ‘Llywodraeth bresennol Cymru wedi methu ag ymateb yn ddigonol’ yn dilyn marwolaeth Dylan Seabridge yn 2011\n‘nad yw Llywodraeth Cymru wedi cydymffurfio â’i dyletswyddau cyfreithiol’ ynghylch hawliau plant yn y maes hwn\n‘na chyflawnwyd newid sylweddol’ er gwaethaf ymgyngoriadau niferus ar ganllawiau diwygiedig ar draws dau dymor Llywodraeth, a nifer o adroddiadau ac argymhellion gan amrywiol gyrff. Mae’r newidiadau ‘wedi methu symud ymlaen bob tro’\nbod y cynlluniau sydd bellach wedi’u rhoi o’r neilltu, a gynigiwyd gyntaf gan Lywodraeth Cymru ym mis Ionawr 2018, i gryfhau’r rheoleiddio ‘yn gyfyngedig yn eu gallu i amddiffyn plant’ a ‘heb fod yn ddull priodol o ymdrin â’r materion dan sylw’\nbod angen deddfwriaeth sylfaenol yn y Senedd nesaf i wneud y newidiadau rheoliadol angenrheidiol i helpu pob plentyn sy’n cael addysg gartref i dderbyn eu hawliau dynol.\nYng nghyswllt ysgolion annibynnol, canfu’r adolygiad y canlynol:\nbod Llywodraeth Cymru wedi methu â datrys ‘bylchau diogelu’ cysylltiedig ag ysgolion annibynnol, er bod rhai materion wedi bod ‘ar eu radar ers o leiaf 18 mlynedd’, ac er bod yr angen am ddiwygio yn y maes hwn yn cael ei dderbyn yn gyffredinol, a chan y corff trosfwaol sy’n cynrychioli ysgolion annibynnol yng Nghymru yn ogystal\ny dylsai pryderon diogelu a godwyd ynghylch pennaeth ysgol breifat yn Sir Ddinbych yn 2019 ‘fod wedi gweithredu fel catalydd’ i gryfhau’r gyfraith, ond bod hynny’n ‘dal heb gael blaenoriaeth’.\nMae’r adroddiad yn cyflwyno sawl argymhelliad sydd i’w symud ymlaen yn ystod chweched tymor y Senedd, gan gynnwys:\ncyflwyno deddfwriaeth sylfaenol i sicrhau bod modd gweld yr holl blant yng Nghymru a siarad â nhw am eu haddysg\ndiweddaru’r sefyllfa reoliadol yn sylweddol yng nghyswllt ysgolion annibynnol, a sicrhau bod athrawon ysgolion annibynnol yn cael eu cofrestru gyda Chyngor y Gweithlu Addysg.\nWrth gyhoeddi’r adolygiad, dywedodd Comisiynydd Plant Cymru, Sally Holland:\n“Mae’r diffyg cynnydd dros nifer o flynyddoedd yn y meysydd polisi hyn wedi achosi rhwystredigaeth.\n“Er fy mod i’n cydnabod bod llawer iawn o adnoddau’r Llywodraeth wedi cael eu dargyfeirio i ymateb i’r pandemig, fy mhryder i yw bod yr oedi yn yr achosion hyn wedi digwydd dros gyfnod hir, ac y gallai hynny barhau mewn blynyddoedd i ddod os na wneir ymdrech bendant i roi sylw i’r materion a amlinellwyd yn fy adroddiad.\n“Mae camau gweithredu a bwriadau Llywodraethau olynol wedi bod yn rhy betrus, heb ddigwydd yn ddigon cyflym, ac yn y pen draw wedi bod yn aneffeithiol o safbwynt diwygio ystyrlon.\n“Mae’n gwbl hanfodol i blant yng Nghymru bod y materion hyn yn derbyn sylw yn ystod tymor nesaf y Senedd, a hynny mewn modd penderfynol, eglur a thryloyw. Allwn ni ddim edrych yn ôl ymhen degawd arall a chanfod ein bod yn dal heb symud ymlaen fel gwlad.\n“Mae gan y Llywodraeth tan 7 Ebrill i ymateb yn ffurfiol i argymhellion yr adroddiad, ac rwy’n disgwyl iddyn nhw, bryd hynny, nodi eu cynlluniau nesaf ar gyfer symud ymlaen gyda’r meysydd gwaith hyn.\n“Ac mae gen i neges bwysig i ddisgyblion a all fod yn derbyn eu haddysg gartref neu’n mynd i ysgolion annibynnol yng Nghymru: fy nod yn y gwaith hwn yw diogelu rhai o’ch hawliau sylfaenol, nid yn unig i gael eich cadw’n ddiogel ac yn iach, ond i dderbyn yr addysg orau ac i sicrhau bod eich barn a’ch safbwyntiau yn cael gwrandawiad. Rwyf wedi siarad â llawer ohonoch chi sydd naill ai’n derbyn addysg gartref neu’n cael eich addysg mewn ysgol annibynnol, ac rydych chi’n teimlo’n ddiogel, yn cael profiadau gwych, ac yn ffynnu – rwyf innau am sicrhau bod Cymru’n wlad sy’n cynnig hynny i bob plentyn.


Torri grantiau’n peryglu ffermio a chefn gwlad – Golwg360\nTorri grantiau’n peryglu ffermio a chefn gwlad\n22 Chwefror 2011 am 07:02 Diweddarwyd 24 Chwefror 2011 am 00:17\nElin Jones - CAP yn hanfodol\nFe fydd economi cefn gwlad Cymru’n cael ei chwalu a llawer o ffermwyr Cymru’n mynd i’r wal os bydd Llywodraeth Prydain yn llwyddo i dorri’r grantiau amaeth o Ewrop.\nFe gafodd Elin Jones gyfarfod ddoe gyda chynrychiolwyr o lywodraethau Prydain a’r Alban a Gogledd Iwerddon gan ddadlau bod grantiau’r Polisi Amaeth Cyffredin yn hanfodol i Gymru.\nOnd mae Llywodraeth y Deyrnas Unedig yn galw am doriadau mawr yn y taliadau yn ystod y blynyddoedd nesa’.\nDadlau gyda DEFRA\nY mis diwetha’ roedd llywodraethau’r tair gwlad wedi anfon papur polisi at DEFRA, yr Adran Amaeth yn Llundain, yn dweud bod angen sicrhau arian teg i ffermwyr a’r gallu i ymateb i anghenion lleol.\nDdoe, fe gawson nhw gyfle pellach i ddadlau’r pwynt mewn cyfarfod ym Mrwsel yn ystod cyfarfod o weinidogion amaeth yr Undeb Ewropeaidd.\n“Mae CAP [y Polisi Amaeth Cyffredin] yn hanfodol i Gymru – nid dim ond i ffermwyr sy’n cael grantiau ond i wneuthuriad cefn gwlad Cymru ac i barhad ein gallu i gynhyrchu bwyd,” meddai Elin Jones wedyn.\n“Mae Llywodraeth y Deyrnas Unedig yn dal i ddadlau tros doriadau mawr yng nghyllid CAP yn ystod y blynyddoedd nesa’.”\n‘Methu talu’u ffordd’\n“Heb y grantiau hyn, fydd llawer o fusnesau amaethyddol Cymru ddim yn gallu talu’r ffordd,” meddai Elin Jones.\n“Yn ogystal â chynnal y busnesau hynny, mae’r arian hefyd yn cadw cannoedd o bobol mewn gwaith ac yn treiddio i’r gymuned ehangach, yn siopau, chaffis ac eraill sy’n cynnig nwyddau a gwasanaethau.”\nMae ffermydd Cymru’n derbyn cyfanswm o £360 miliwn y flwyddyn o arian Ewrop ac mae un grant – y Taliad Sengl – yn 80% neu 90% o incwm busnesau amaethyddol yng Nghymru.


Sut i ddod o hyd i'r Peiriant Melino Bridgeport o ansawdd uchel gan y gwneuthurwr, cyflenwr, cyfanwerthwr, dosbarthwr a ffatri Peiriant Melino Bridgeport?\nYih Kuan Ent Co., Ltd., Gwneuthurwr a chyflenwr sy'n arbenigo mewn datblygu Peiriant Melino Bridgeport. Ar ôl cronni dros y blynyddoedd o waith ymchwil dwys, rydym wedi cael eu cydnabod yn y gwneuthurwr mwyaf a mwyaf dibynadwy yn Taiwan. Oherwydd ansawdd uchel a phris cystadleuol, mae ein cynnyrch yn cael eu hallforio i fwy na 20 o wledydd ledled y byd. Os ydych yn chwilio am bartner dibynadwy, gallech gyfrif arnom ni. Rydym yn mawr obeithio y gallwn gael cyfle i gydweithio â chi yn y dyfodol agos.\nI ddod o hyd i a siopa'r gorau Peiriant Melino Bridgeport, mae angen i chi wybod am ansawdd uchaf Peiriant Melino Bridgeport gwneuthurwr, cyflenwr, cyfanwerthwr, a dosbarthwr, OEM ac ODM o ffatri yn Taiwan\nPennau Melino Turret Fertigol Nodweddion : Gall pennau melino IK eich helpu i uwchraddio neu amnewid eich corff peiriant gwreiddiol,peiriant melino neu beiriant pwrpas arbennig. Gall cwilsyn Chrome gyda dwyn wedi'i lwytho ymlaen llaw yn fanwl iawn ddod â'r buddion torri o ansawdd uchel ar gyfer peiriant ac rydym hefyd yn cynnig Bearings P4 ar gyfer eich dewisol. Gall teithio peiriannu hyd at 127mm(5” ). Mae'r cynnyrch hwn yn fath dur o ben peiriant melino tyred. Cynigiwch frêc a weithredir gan aer i chi ei ddewis. Gwiriwch faint y rhyngwyneb cysylltu. MANYLEBMODEL：IK-4SB1Spindle Math Trwyn Spindle：NT40 Modur Spindle：5HP Teithio Quill：127(5”)mm Diamedr y Tu Allan i Werth：ø100 Lock Cefn Ystod Bwydydd Spindle：3 Adran0.076(0.003”)mm0.038(0.0015”)mm0.203(0.008”)mm Cam o Gyflymder Spindle：10 cam Cyflymder Spindle：70~3600 rpm foltedd：220V/380V/400V(50Hz/60Hz) ATEGOLRWYDD SAFONOL Math Trwyn Spindle：NT40 Modur Spindle Bar Tynnu ATEGOLION DEWISOL(YMDDIHEURIAD) Brêc a Weithredir gan Aer Man Tarddiad：Taiwan Pwysau(Bras)：145kg Gwarant：1 flwyddyn(camgymeriad nad yw'n artiffisial) ※Rydym yn cadw'r hawl i addasu'r dyluniad a'r manylebau heb rybudd ymlaen llaw.


Dr Katherine Griffiths - Pobl - Prifysgol Caerdydd - Pobl - Prifysgol Caerdydd\nDr Katherine Griffiths - Pobl - Prifysgol Caerdydd\n3.13, Adeilad y Gyfraith, Rhodfa'r Amgueddfa, Caerdydd, CF10 3AX\nYmunais efo Ysgol y Gyfraith a Gwleidyddiaeth Caerdydd fel Darlithydd cyfrwng Gymraeg yn 2017, ar ôl cyfnod o weithio fel tiwtor yn yr Ysgol. Rwyf yn dysgu ar dri modiwl israddedig, Cyfraith Teulu, Ecwiti ac Ymddiriedolaethau a Chyfraith Trosedd ac rwyf yn diwtor Cymraeg ar gyfer Ecwiti ac Ymddiriedolaethau a Chyfraith Trosedd. Cyfraith teulu yw fy mhrif ddiddordeb ymchwil.\nDerbyniais fy noethuriaeth (PhD) yn 2017. Roedd y ddoethuriaeth yn cyflwyno ymchwil ddamcaniaethol oedd yn trafod gwahanol ddulliau o gydnabod perthnasau rhwng oedolion mewn cyfraith (gan gynnwys perthnasau rhywiol rhwng cyplau a pherthnasau platonig). Roedd yr ymchwil hefyd yn astudiaeth gymharol o’r sefyllfa yng Nghymru a Lloegr efo’r sefyllfa yn Awstralia. Cafodd yr ymchwil ei noddi gan Gynllun Ysgoloriaethau Ymchwil y Coleg Cymraeg Cenedlaethol, a chafodd ei oruchwylio gan Dr Leanne Smith a’r Athro Gillian Douglas. Cyn y PhD, fe wnes i astudio LLM mewn Llywodraethiant a Datganoli ym Mhrifysgol Caerdydd (rhagoriaeth) a’r LLB ym Mhrifysgol Bangor (dosbarth cyntaf efo anrhydedd).\nRwyf yn dysgu ar dri modiwl isradd:\nRwyf yn diwtor cyfrwng Cymraeg ar gyfer Ecwiti ac Ymddiriedolaethau a Chyfraith Trosedd.